
Ini a presentá buki di poema 


F70 4x4 


/dabboussimotors 


SKOL TA YAMA POLIS 
PA MUCHA DI 7 AÑA 


Ini Statia a presentá e buki di poema ‘Na nòmber di amor’ 
djabièrnè 25 di novèmber na Bloemhof na Kòrsou. Den su 
diskurso Lucille Berry-Haseth a papia di e retonan pa traduk- 
tor di teksto literario. Berry-Haseth tabatin masha elogio pa 
e kurashi di Ini Statia pa a publiká su poemanan na tres idi- 
oma. El a elogiá tambe e moda ku Statia ta deskribí su senti- 
mentunan i kompartí nan ku lesadó. Por mira riba e portrèt 
momento ku bailadó Rudsel d’Antonia ta na punto di entregá 
e buki di poema na e poeta. E buki di poema ta dediká na 
Gita Santosha, subrina i ihá di e poeta. D.r.p.d. poeta Ini Sta- 
tia, bailadó Rudsel d’Antonia, Henny Cornelia, el a kompañá 
Gita Santosha pa bai risibí e buki, Gita Santosha. Portrèt: 
Jennifer Gomperts. 


2 
Djaluna 28 novèmber 2022 


APARATO WIRELESS 
POR OKASHONÁ 
INTERFERENSIA 


Bo ta bai kumpra aparatonan wireless manera bebifon, kámara di seguridat òf 
aparatonan di smart home? Presta atenshon ku e aparatonan ta kumpli ku e 
eksigensianan tékniko. Tin aparatonan wireless ku por okashoná interferensia 
i por sòru ku por ehèmpel numbernan di emergensia temporalmente no ta 
alkansabel. 


Ora bo kumpra un aparato, chèk semper si e tin un marka di kalidat (keurmerk). 
Den tur kaso e aparato mester tin un kalifikashon di CE- òf FCC. E aparato no tin un 
marka di kalidat? Den e kaso ei uso ta prohibí. Banda di esei e aparato por ta insigur 
durante uso. 


Semper tambe chèk e uso di frekuensia bon. Tin bia aparatonan ta funshoná riba un 
frekuensia ku den Karibe Hulandes ta okashoná interferensia. Kòrda bon ku uso di e 
bandanan di frekuensia 868 – 873 MHz i 902 – 928 MHz ta prohibí. 


Bo tin pregunta òf duda tokante uso di bo aparatonan wireless? Tuma kontakto ku 
Agentschap Telecom via BES@agentschaptelecom.nl òf bishitá 
www.rijksdienstcn.com. 




K R A L E N D I J K — 
Djadumingu pasá 20 di 
novèmber, tabata dia in- 
ternashonal di derechi di 
mucha. Den e kuadro aki 
Sentro Akseso a organisá 
un parada di lus pa mucha- 
nan di Boneiru. Akohida 
pa mucha Elephants Day 
Care, Elephants Splash i 
Baby Elephants Village 


Selebrashon dia derechi di mucha 


tambe a forma parti di e 
selebrashon aki. Durante 
e aktividat aki e akohida a 
inougurá nan himno i tam- 
be kantika dediká na de- 
rechi di mucha. 
The Creative Kids ta- 
batin na nan enkargo pa 
interpretá e himno. Kom- 
positornan di e himno ta 
Christina Muller i Selene 


Sint Jago. Den futuro ser- 
kano tin planiá pa traha 
un videoclip pa e himno. 
Segun Sentro Akseso asis- 


tensia e aña aki sigur taba- 
ta mas ku añanan anterior. 
Bastante tabata e mayornan 
ku a akudí ku nan yu(nan). 


E parada a inisiá na Sen- 
tro Akseso, pasa Malekon 
i fi nalisá na plenchi Whil- 
helmina. 


Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 

Manera m’a splika siman 
pasá den mi rúbrika ‘DEN 
PASO DI BÒI’, mi ta un hen- 
de ku no por sinta ketu. Si no 
tin nada di hasi, mi ta krea 
algu, djis pa keda aktivo. Asta 
awor den e periodo di pens- 
hun ku mi a drenta. Ku 67 
aña di edat ta mas ku tempu 
pa baha spit. I mi ta hasiendo 
esaki tambe. Anke mi no ta 
stòp ku tur kos. Òf mi ta stòp 
ku algu, pero ta kuminsá ku 
otro. T’esei ta B.A. 


*** 
Un di e promé desishonnan 
kasi dos aña pasá tabata pa 
stòp mi presentashon den e 
programa radial BEKU. Mi ta- 
bata adikto na BEKU i a kere 
ku lo mi no tabatin kurashi i 
determinashon pa stòp. Pero 
el a sosodé na yanüari 2021. 
Esaki a sosodé na momentu 
ku mi tabata sigur ku Ubaldo, 
Chon i Jeanette por a sigui ku 
e programa aki. I nan a logra. 
Un prueba ku niun hende ta 
indispensabel den e mundu 
aki. Mi a presentá BEKU 
desde 1985, promé bou dje 
nòmber ‘RadioTópiko’. Un 
bon programa. 


*** 
Meskos m’a kere ku lo mi no 
por a stòp ku skirbimentu pa 
korant. Pero el a logra. E últi- 
mo tres simannan aki kasi mi 
no a skirbi pa BONERIANO. 
Mi a keda enkargá solamente 
ku algun teksto, manera B.A. 
riba solamente djaluna, tam- 
be desde siman pasá ‘DEN 
PASO DI BÒI’, bon mirá riba 
insistensia di Davi, kende 
a sinti un bashí despues di 
e seri ‘Trabou i Fakansi na 
Aruba’. Davi ta kulpa ku e 
rúbrika ta saliendo desde si- 
man pasá. 


*** 
Ketu bai mi tin síntomanan 
di e grip ku a ataká mi dos 
siman pasá na Aruba. Awor 
ta tosamentu pisá, anke ku 
e ta birando ménos sí. Mi ta 
spera ku esaki lo pasa e si- 
man aki, di manera ku mi por 
haña mi rutina di kanamentu 
i landamentu bèk. Spesial 
kanamentu. Mi ke bai Ruta 
di Wayaká pa mira kon e ta 
awor despues di e yobidanan 
ku kai riba e isla aki. Tambe 
mi ke bai mira kuantu mata a 
sobrebibí algun aña di sekura 
i ta bèk den nos naturalesa. 
*** 


K R A L E N D I J K - 
BONERIANO ta dispone 
di informashon ku un skol 
básiko a yama polis pa un 
mucha di 7 aña di edat. 
Konsekuentemente polis a 
transportá e mucha pa war- 
da di polis. “Esaki a sosedé 
algun siman pasá pero ain- 
da e ta duel mi. No ta asina 
ta trata yu di hende”, nos 
fuente ta bisa. Segun nos 
informashon ta trata aki di 
Skol Básiko Rayo di Solo. 
E skol a tuma kontakto ku 
polis pa motibu ku no taba- 
ta permití pa e mucha pre- 
sentá na skol. 
BONERIANO a tuma 
kontakto ku Kuerpo Poli- 
sial 
Hulanda 
Karibense 
(KPCN) ku a konfirmá e 
situashon aki. “No ta asina 
ku a detené e mucha òf pa- 
sombra el a hasi algu malu. 
No ta asina ta trata mucha 
chikí”, bosero di KPCN 
Genesis Saragoza ta splika. 
Segun e bosero, skol a 
yama e polis di bario pa at- 
endé e situashon. “E bario 
‘regisseur’ ta bai skol mas 
bia, pues pa nan ta manera 
un kara den komunidat. Yù- 
frounan ta sinti nan mes kó- 
modo ku e agente aki pues 
nan a yam’e pa bin skol.” 
A prohibí e yu aki, pa 
bini skol pa motibu di un 
insidente ku a tuma lugá e 
dia anterior. “Pero e mucha 
a bini skol tòg, su mayor- 
nan a bah’e na skol i a lag’e 
drenta.” Saragoza ta splika 
ku pa motibu ku skol no por 
a drenta den kontakto ku e 
mayornan, a opta pa invo- 
lukrá e polis di bario. “Pa 
no laga e mucha keda sintá 
su so pafó, e polis di bario a 
hib’e warda di polis. Final- 
mente polis a logra pa dren- 
ta den kontakto ku e mama 
i esaki a bai buska su yu na 
warda di polis. “Nos a hasié 
pa e yu tin un kaminda p’e 
sinta warda su mama”, 
Saragoza ta enfatisá. 
Komo medio di komu- 


SKOL TA YAMA POLIS 
PA MUCHA DI 7 AÑA 


nikashon nos mester kue- 
stioná e akshon di e skol 
básiko aki. No tin kolabo- 
rashon ku instansianan spe- 
sialisá den guia di mucha? 
Na momentu ku no haña 
kontakto ku e mayor di e 
alumno, no por a tuma kon- 
takto ku Kuido pa Huben- 
tut (Jeugdzorg) òf aserká un 
trahadó sosial di Sentro Ak- 
seso? Esaki ta e maneho di 
un skol ku bienestar di un 
mucha mester ta su priori- 
dat? Naturalmente si tin un 
medida disiplinario, mes- 
ter respetá esaki. Pero no 
por ta asina ku ta disidí na 
involukrá polis promé ku 
aserká otro instansia ku tin 
komo meta pa guia i kuida 
nos hubentut. 
BONERIANO a trata 


di drenta den kontakto ku 
Skol Básiko Rayo di Solo 
pero, sin éksito. Despues 
di vários intento telefóniko, 
mensahe e-mail, nos a man- 
da un mensahe di bos riba 
whasapp dirigí na direk- 
tor Balentin. Nos a risibí e 
siguiente kontesta riba e èp. 
“Mi no sa di kiko boso ta 
papia. Ami no a yama polis 
pa niun mucha di 7 aña.” 
Konsekuentemente nos 
a aserká Kuido pa Hubentut 
ku no ta amplia riba pre- 
gunta di persona individual 
debí na lei di privasidat. 
“Generalmente e prose- 
dura ta enserá ku Kuido pa 
Hubentut ta aserká e famia 
den kaso di notifikashon di 
un situashon insigur ku tin 
un menor di edat enbolbí. 


Kuido pa Hubentut ta real- 
isá un taksashon di siguri- 
dat pa identifiká e preoku- 
pashonnan klaramente i a 
base di e resultadonan ta 
duna kuido nesesario”, bo- 
sero d Kuido i Hubentut ta 
reakshoná. 
For di nan reakshon por 
konkluí ku un skol semper 
tin e opshon pa aserká e in- 
stansia aki promé ku yama 
e polis di bario. “Tin pal- 
abrashon hasí ku partner- 
nan den kadena pa semper 
involukrá Kuido pa Huben- 
tut, ora ta trata di insiguri- 
dat ku menor di edat enbol- 
bí. Siguridat di mucha ta na 
promé lugá serka Kuido pa 
Hubentut.” 


Dia 24 di novèmber tabata ‘Dia Internashonal di Speshalista di Grandinan’ -- 
(SPECIALIST OUDEREN (S.O ). Kas di Kuido Boneiru a tuma tempu pa honra 
su dos speshalista di grandinan, dòkter Peter i doktora Anouck, pa e trabou ku nan 
ta hasi. Masha pabien na e duo aki ku tin kuido di nos grandinan di Kas di Kuido 
na nan enkargo. Sigui ku e bon trabou. 


Speshalista di grandinan 

Programanan di Bonaire.tv 
TELBO kanal 70 
Flamingo TV kanal 23 


Djaluna 28 novèmber 2022 


12.00 Aktualidat: 
Monique Wong Loi Sing (ROW) 
13.00 Aki Boneiru: 
Classical Music Board Wilhelmina Park Sax 
15.00 Sitionan Marká : 
Storia di 5 
16.00 Programashon: 
Apel Di Oro 2 
17.00 Aki Boneiru: 
Petra van Zoelen 
18.00 Herensia: 
Vicente Patrisio Winklaar 3 
19.30 Puerto Latino: 
Luis Zárraga 
20.00 Herensia: 
George Lucas Alberto 
21.00 Aki Boneiru: 
Hofi Kultura, Entrega di Sertifi kad 
22.00 Herensia Curacao: 
Udemar Jacques Leo (Shon Ma) Isidora 
23.00 BAPA: 
Gotomeer & Rafael Guedes 
[Rafa]acio Martinus i famia Kocks 
23.00 BAPA: 
Ria Heitkö nig 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


K R A L E N D I J K — 
“Mester kibra ku pensa- 
mentunan di tabú i hiba 
kombersashonnan 
habrí 
den komunidat. Esaki sigur 
pa loke ta trata posishon di 
hende muhé i e machismo 
den komunidat.” Esaki se- 
gun Mental Health Carib- 
bean (MHC).E entidat ta 
pèrkurá pa e kuido síkiko, 
sikiátriko i kuido di adik- 
shon pa e islanan BES. 
Banda di kuido ambulante 
pa adulto, MHC ta ofresé 
apoyo i kuido pa mucha i 
hóben, tratamentu diario, 
kuido forense i asisten- 
sia na bibienda. Tur esaki 
riba enkargo di Ofi sina di 
Seguro di Kuido Hulanda 
Karibense (Zorgverzeker- 
ingskantoor Caribisch Ned- 
erland). 
MHC ta splika ku salien- 
do for di e punto di bista ku 


adikshon di hende muhé i 
hende hòmber ta igual, no 
tin duda ku e hende muhé 
mester di yudansa. “ E se- 
ñal tei pero no ta hañando 
atenshon nesesario.” 


Igual 
“Por lo general hende 
muhénan ku bini den kuido 
pa adikshon ta pa uso di ko- 
kaina”, asina MHC, ta duna 
di konosé. Den komunidat 
ta biba e persepshon ku 
adikshon ta mas bien relatá 
na hende hòmber. Sinem- 
bargo tin un realidat kamin- 
da e hende muhé tambe ta 
dil ku e situashon aki. 
Den pasado tabatin e 
pensamentu ku adikshon 
ta un problema/malesa di 
hende hòmber. Entretantu 
ta konosí ku adikshon bou 
di hende hòmber i muhé ta 
igual. E diferensia ta sintá 


ku na Boneiru no tin hopi 
hende muhé den tratamen- 
tu. Un di e motibunan pa 
esaki ta yu(nan). “ Hende 
muhénan ku ta bini den 
tratamentu mayoria bia ta 
pa otro motibu, por ehèm- 
pel motibunan sikológiko o 
sikiátriko”. Aparte di esaki 
MHC ta duna di konosé ku 
por lo general hende muhé 
ku bini den kuido pa adik- 
shon ta pa uzo di kokaina. 
Por bisa ku motibu pa es- 
aki ta ku otro formanan di 
adikshon ku no ta kokaina 
ta mas aseptá i no ta hala 
atenshon. Profeshonalnan 
den kuido ta defi ní adik- 
shon komo un kondishon 
den kua un persona físi- 
kamente òf mentalmente ta 
dependé di un kustumber òf 
supstansia. Na momentu ku 
e persona konserní no tin e 
supstansia o posibilidat pa 
e yega na esaki, lo e hasi tur 
posibel pa por dispone dje. 
“ Debí ku por ehèmpel 
uzo di alkohòl ta aseptá i 
no ta parse un problema, no 
ta buska yudansa pa esaki. 


Momentu ku sí esaki ta bini 
dilanti komo problema ta 
den kaso di entre otro em- 
baraso i jeugdzorg”. 
Segun MHC e persep- 
shon den komunidat ku 
e problemátika di hende 
muhé i adikshon no ta 
grandi, no ta kuadra. Loke 
si segun MHC ta un reali- 
dat ta ku no por trata hende 
hòmber i hende muhé den e 
mesun instituto. 
“Mester tene kuenta ku 
diferente 
aspektonan 
di 
e ser i kiko ta importante 
den tratamentu di adik- 
shon serka hende hòmber 
o hende muhé. Seksualidat 
ta un di e aspektonan aki. 


Por ehèmpel ta konosí ki 
efekto kokaina tin riba hen- 
de hòmber pa loke ta trata 
seksualidat.” Ku esaki e en- 
tidat ta referí entre otro ku 
uzo di kokaina por kousa 
problema ku erekshon i den 
kaso mas ekstremo impo- 
tensia. 


Yudansa 
Den kaso di adikshon 
tur persona biba aki na Bo- 
neiru por tuma kontakto 
ku MHC, departamento di 
Fact. E forma di traha ta 
ambulante i ta rekerí hopi 
motivashon di e persona i 
lo e mester komprometé su 
mes ku su tratamentu. 


Bini serka mi, tur ku ta kansa i karga, lo mi duna boso 
sosiegu. Mateo 11 Vers. 28 


A fayesé kristianamente: 
Sra. Maria Marvalda 
Manuela-Bomba 


*27 yüli 1941 †24 novèmber 2022 


Na nòmber di: 
Su esposo: 
Eufrasio Salomon Manuela (Monchin) 
Yunan: 
Shahayra Manuela I Robert Keller 
Larry Manuela I Sandra van Exel (Hulanda) 
Neyla Manuela I Hildo Loefstok (Hulanda) 
Nietunan: 
Carlos Briceño I Maybeline Sint Jago 
Nasjoah Manuela 
Kylean Loefstok 
Larry-Xander Manuela 
Zairo Loefstok 
Bisanietunan: Emilaina Briceño 
Omshanti Manuela 
Sua: 
Eugenio (Looy) I Glenda Manuela 
Famianan: Manuela, de Palm, Hart, Semeleer, Bomba, 
Briceño, Coffie, Emerenciana, Sint Jago, Cecilia, Peluso, 
Keller, Kock, Oleana, Martis, Frans, Carlo, Paula, Loefstok, 
Anthony, Tokaay, Mercera Cicilia, Peña, Josepha 
Si den nos tristesa nos a lubidá di menshoná un nòmber di 
famia òf konosí nos ta pidi nos diskulpa pa esaki. 
Un danki speshal ta bai dòkter i zùsternan di Kas di Kuido 
FMD pa nan kuido na nos ser stima. 


Akto di entiero ta tuma lugá djamars 29 novèmber 
2022 saliendo for di Consuelo memorial pa Santana 
Katóliko na Playa. Ta kuminsá risibí bishita di 
kondolensia for di 1’or pa 3’or na Consuelo Memorial. 
Despues di entiero no ta risibí bishita di kondolensia 
na kas. 


Pa yuda e muhé adikto 
Mester kibra ku tabú 


5 
Djaluna 28 novèmber 2022 


Reflekshon di Siman 
SOLEDAT TA BO 
KOMPANIA? 


“SEÑOR ta bo wardadó; SEÑOR ta bo sombra na bo 
man drechi.” Salmo 121:5 (BS) 


‘Soledat ta mi kompaño’; un frase ku hende sa gusta bisa. 
Pero realmente ki tristu soledat ta! E ta un sintimentu ku 
ta persiguí bo i laga bo sinti so maske bo ta rondoná pa 
hende. E ta algu masha serio, pasobra ta difísil pa splika 
un persona ku e no ta so; e si ta sinti e soledat. 
Kousanan di soledat por ta rechaso di kas o di grupo, 
mayornan ta hopi for di kas i e yu por sintié bandoná, un 
persona ku limitashonnan físiko por sintié rechasá i so. 
Un ambiente di abusu i di tèrmentu tambe ta kousa e 
sintimentu di soledat. 
E versíkulo di awe ta bisa ku Señor ta bo Wardadó; E ta 
bo sombra na bo man drechi. Bo sombra tei semper ku 
bo tòg! Unda ku bo bai e ta bai ku bo. Pues e presensia 
di Señor nos Dios ta meskos. E ta den e profundidat di 
bo soledat huntu ku bo. Djis papia kunÉ den orashon, 
manera bo ta papia ku un persona. 
Señor Hesus ta semper huntu ku bo: 
- “i mira, Mi ta ku boso semper, te na fin di mundu." 
Amèn.” Mateo 28:20b 
- “SEÑOR ta serka di e hende di kurason kibrá, i ta salba 
esnan di spiritu abatí.” Salmo 34:18 
- “Pasobra Ami ta SEÑOR bo Dios, Kende ta sostené 
bo man drechi, Kende ta bisabo: 'No tene miedu, lo Mi 
yudabo.'” Isaias 41:13 
- "Nunka lo Mi no bandonábo, i nunka lo Mi no lagabo 
desampará," Hebreonan 13:5 
Ánimo, Señor ta ku bo semper; E ta bo sombra na bo 
man drechi. 
Miralda Paula-Frans 
Produkshon PGM 


KRALENDIJK- Tour- 
ism Corporation Bonaire 
(TCB) huntu ku Platafor- 
ma Rincon ta organisá e di 
tres i último Bario Festival 
pa e aña aki. E evento ta 


TCB i Plataforma Rincon ta organisá 


Último Bario Festival 
pa aña 2022 


tuma 
lugá riba djasabra 10 di 
desèmber 2022 den Sta- 
dion Antonio Trinidad na 
Rincon den un 
tremendo ambiente di 


Eli Deli Cafe B.V. 


Ta buska 
2 Barista 
- Niveau MBO, 40 ora pa siman 
- Idioma: spaño, ingles i papiamentu. 
- Min 3 aña di eksperensia, edat min 25 - max 35 


Pa mas info yama na tel. 795-4709 


fin di aña, for di 6 or di at- 
ardi te 12 or di anochi. 
E programa ta kargá 
ku músika i tin stènt ku 
ta bende kuminda lokal. 
Agrupashon Rítmiko 
Timon, Grupo Kariño, 
Grupo di Tambú Sababa i 
Jòm Gaiteros ta presente 
pa animá e anochi akí. 
Pa duna e Bario Festival 


un toke mas atraktivo lo 
tin presentashon tambe di 
Fenty Music i DJ Geffy. 
TCB kier a yama un 
danki na e partnernan En- 
nia Bonaire, Plataforma 
Rincon i Sentro Akseso 
Boneiru ku ta koperá ku e 
Bario Festival i tambe na 
tur e spònsernan. 
Nan kier a ekstendé un 


invitashon na pueblo di Bo- 
neiru i tambe na tur bishi- 
tantenan pa bin pasa un 
ratu ameno huntu ku nan 
riba djasabra 10 di desèm- 
ber 2022 den e último 
edishon di Bario Festi- 
val ku ta bai tuma lugá na 
Rincon den Stadion Anto- 
nio Trinidad. 

KRALENDJK — Fun- 
dashon KLAVE ta bai or- 
ganisá fiesta di Karnaval e 
temporada benidero. Diri- 
gentenan di KLAVE a pa- 
pia djabièrnè 25 di novèm- 
ber ku prensa, tokante e 
programa di Karnaval ku 
nan tin pa 2023. Na mesa 
tabatin 
Gabriel 
Pourier 
komo presidente, Medardo 
Thielman tesorero. Debí 
na kebrante di salu, Dali- 
lah Thomas, sekretario di 
KLAVE, no por tabata pre- 
sente. 
Gabriel Pourier a bisa ku 
KLAVE ta organisá Karna- 
val 2023. “Na fin di Kar- 
naval 2020, nos a bisa ku 
tabata nos último biaha ku 
ta organisá e temporada di 
Karnaval. 2 Aña no tabatin 
Karnaval debí na e pan- 
demia di covid-19. Gobièr- 


KLAVE ta bai organisá Karnaval 
Apertura di Karnaval 2023 dia 6 di yanüari 


nu i SKAL aserká nos pa 
organisá i nos a tuma den. 
Niun otro organisashon no 
tabata interesá pa hasié. 
SKAL no ta laga Boneiru 
sin su Karnaval.” 


Sede di Karnaval 
”Nos a sinta papia pa 
yega na otro montante pa 
organisá e fiesta di pueblo. 
A yega na un suma, pero 
no total loke nos tabata de- 
seá. Nos tin un programa di 
temporada di Karnaval. Dia 
6 di yanüari 2023, ta aper- 
tura di Karnaval 2023. No 
ta bai papia riba sitionan, 
pasobra no ta konfirmá ai- 
nda. Mas despues ta bisa 
esaki”, Gabriel Pourier a 
splika prensa. 
Ambachtschool bieu ta e 
sentro di KLAVE. Kaminda 
ántes tabata paga number di 


outo na Playa Pariba. Na e 
sitio por yega serka KLAVE 
su hendenan pa atendé loke 
ta deseá. Grupo por pasa pa 
inskribí i tur otro por pasa 
dos dia durante siman, dja- 
mars i djaweps. 


Finansa 
“Nos mester di spònser 
pa selebrá e fiesta grandi 
aki di pueblo. Esnan ku ta 
deseá pa kontribuí, spesial- 


mente esnan ku ta hasi ne- 
goshi, kontribuí ku nos i e 
gruponan pa bai Karnaval. 
Na yanüari ta bai tin dife- 
rente aktividat relashoná ku 
Karnaval”, Medardo Thiel- 
man a trese dilanti. 
“Tur hende por pasa na 
ofisina pa informashon i 
registrashon. E preis pa 
prekario awor ta den ne- 
gosiashon. No ta bai ta 
hopi sèn. Buska bo lugá 


trempan. Ta bai ta posibel 
pa paga online i kèsh. Por 
paga pa pone stul tambe pa 
bo ta sigur di bo sitio pa 
sinta wak karnaval. 
Mester paga pa tur área 
pa kua reservá.” 
Tur hende ku ta deseá 
por traha un lema pa Karna- 
val 2023. For di awor te dia 
4 di yanüari, por skirbi un 
lema i mand’é pa KLAVE. 
Partisipá i gana premio. 


KRALENDIJK – Fin 
di siman tabatin e segundo 
oportunidat ku Kámara di 
Komèrsio (KvK) a brinda 
artistanan lokal pa bende 
nan obranan. Pierre Per- 
igault Monte, ‘bedrijfsad- 
viseur’ di KvK, djabièrnè e 
atardi promé ku e segundo 
edishon di eksibishon, a pa- 
pia ku esnan ku ta bai parti- 
sipá na e aktividat. “Ta bai 
organisá e segundo ekspo- 
sishon. E aña aki nos ta hasi 
e aktividat un biaha mas. 
E biaha aki mas amplio 
ku aña pasá. KvK t’ei pa 
tur komersiante, e hende- 


Segundo edishon ekshibishon 
KvK ta duna artista lokal oportunidat pa bende obra 


nan mester di un esenario. 
Asina nos ta duna un opor- 
tunidat pa nan bende nan 
arte. Boneiru tin artista i 
talento.” 
Jeaniro Balentin, presi- 
dente interino di direktiva 
di KvK, a bisa: “Nos ta or- 
guyoso di mira hopi artista 
lokal. Nos t’ei pa boso, pa 
sostené e logro grandi aki.” 


Cherethy 
Kirindongo, 
direktor di KvK, a splika 
di e preparashon di e ekshi- 
bishon bai tin djasabra i e 
organisashonnan 
enbolbí 
den e aktividat di djasa- 


bra. “Mañan ta un dia im- 
portante pa konosé hende, 
bende bo produkto i gara 
mas eksperensia. Tambe mi 
ke yama danki na tur artista 
ku a partisipá i tambe na e 


otro organisashonnan por 
ehèmpel Qredits, ku traha 
huntu pa e evento.” 
Milagro 
Blanken, 
branch mènedjer na Bonei- 
ru di Qredits, a bisa ku nan 


ta konfia den e artistanan 
ku ta bai presentá un bunita 
arte. “Eksperensiá i gosa di 
boso mes arte. Kada ún ta 
ún riba nan mes.” 

KRALENDIJK--Si- 
man pasá INDEBON taba- 
tin un enkuentro, huntu ku 
algun persona di eksterior i 
esnan na Boneiru ku ta den 
e mundu di e dragrace i fe- 
ver. Meta di e enkuentro ta- 
bata pa pone tur esnan ku ta 
gusta fever i dragrace hun- 
tu, splika kon leu e proseso 
ta i kiko por spera momentu 
ku krea e área den loke ta 
menshoná. 
Kurt Johnson, un meri- 
kano, tambe tabata pre- 
sente. E persona aki ta na 
Boneiru pa yuda desaroyá 
e pista pa dragrace. Ta trata 
di un persona ku hopi aña di 
eksperensia ku trahamentu 
di pista di drag na diferente 
parti di mundu. Mas ainda e 
ta un koredó di outo komo 
profeshonal na Merka. 


INDEBON a papia ku ponedónan di fever i dragrace 
Fasilidat pa dragrace i fever yegando mas serka 


Su meta ta pa e krea un 
mihó posishon pa konstruí 
un pista internashonal na 
Boneiru. El a menshoná ku 
e sitio aktual ku tin planiá 
pa konstruí un pista di drag 
ta apropiá. 


Plan 
Terrence de Jongh, di- 
rektor di INDEBON, a bisa 
na e okashon: “Nos ta hopi 
orguyoso pa por a trese Kurt 
Johnson Boneiru i duna un 
man pa loke ta trata imple- 
mentashon di e pista pa 
dragrace. E plan ta pa krea 
e flur pa loke ta trata e parti 
fever i mas despues ta sigui 
pa e parti di pista pa pusta- 
mentu.” 
“Awor tin tereno marká, 
loke ántes no tabata e kaso, 
mapa ta kasi kla i awor ta 


bai krea e flur pa pone fever 
i despues sigui prepará pa 
e pista di dragrace. Nos ta 
hopi leu kompará ku ántes, 
ku tur e papiamentu ku ta- 
batin. E lus bèrdè ta ei mes 
i INDEBON ta hasiendo tur 
esfuerso, pa mas rápido po- 
sibel kuminsá ku e trabou- 
nan. Gobièrnu a pone fondo 
disponibel.“ 


Pista 
Kurt Johnson a papia to- 
kante e pista ku ta plania pa 
konstruí na Boneiru, ku e ta 
poko ménos ku 1000 meter 
di largura, loke ta oké pa un 
vehíkulo ku ta kore den 6 
sekònde. 
Johnson a splika: “Ta bai 
tin muraya ámbos banda di 
e pista pa loke ta trata e parti 
siguridat. Tambe el a papia 


tokante e struktura i kalidat 
di asfalt i betòn ku mester 
prepará pa por konstruí un 
pista stabil, profeshonal pa 
Boneiru. E área ta apropiá 
pa konstruí un pista di dra- 
grace na Boneiru. “ 
El a papia tambe tokante 
e parti tékniko pa loke ta 
trata e sistema di lus i mas. 
E parti di salu, debí ku e 
pista ta bin hopi serka di 


kosta, no ta un problema. 
Simplemente, manera tur 
pista, mester hasi e parti di 
mantenshon. 


Flur 
A duna un bista ámplio 
pa loke ta trata e flur ku ta 
bai krea pa pone fever. Esei 
ta esun ku ta bai konstruí 
denter di poko. Momentu 

Maracaibo 
Promé ku m’a entrevistá Shon 
Tida pa ‘Herensia di Siglo 20’ ya mi 
tabata konos’é i tabatin kontakto 
regularmente kuné. Max St. Jago a 
introdusí mi serka dje den kuminsa- 
mentu di dékada nobenta, tempu ku 
nos a entrevistá basta hende grandi 
den Rincon. 
Despues di e promé kontakto ei, 
m’a sigui akudí serka Shon Tida pa 
kumpra zet’i koko. Asina mi por bisa 
ku nos tabatin basta kontakto ku otro 
te último ku el a fayesé. 
Shon Tida a nase den Rincon, 
pero di un manera òf otro e ta resultá 
komo mucha na Maracaibo, Venezu- 
ela, serka un famia di Kòrsou ku ta- 
bata biba den e siudat ei. E hòmber 
tabata un tal Pedrito Matheews. 
E tempu ku Shon Tida a bai komo 
mucha serka Pedrito, ku tabata kasá 
tambe ku un señora di Kòrsou, e per- 
sona aki tabata entendé ku pakus na 
Maracaibo. Naturalmente m’a sigui 
insistí serka Shon Tida pa haña mas 
detaye di e Pedrito Matheews aki, 
pero mi no a yega masha leu, paso- 
bra simplemente e no tabata sa ma- 
sha mas di e hendenan aki. 
Tampoko mi no por a haña sa pre- 
sis pa ki motibu Shon Tida a resultá 
na Maracaibo serka Pedrito. Echo 
ta ku un parti grandi di su infansia i 
hubentut Shon Tida a pasa na Mara- 
caibo. Aya tambe el a bai skol i el a 
siña dominá spañó hopi bon. 
Mi ta kòrda kon, tantu den e en- 
trevista ei pa ‘Herensia di Siglo 20’ 
komo den un dokumental chikitu ku 
mi a traha despues tokante traha- 
mentu di zet’i koko, mi tabata pro- 
voká Shon Tida pa papia spañó ku mi 
kamarógrafo Jesus Izaguirre. Shon 
Tida tabata papia spañó ku un aksènt 
venezolano ku tabata laga bo keda 
babuká. 
For di su mes deklarashon mi por 
a dedusí ku Shon Tida a regresá Bo- 
neiru na fin di 1933 pa 1934. Pasobra 
el a bisa ku pronto despues ku el a 
regresá Rincon, el a kumpli 18 aña. 


Integrashon 
Shon Tida a yega bèk haña un 
Rincon kompletamente diferente for 
di awor. Tabata un diferensia grandi 
tambe lógikamente ku e siudat Mara- 
caibo, na unda el a pasa su infansia 
i hubentut. 
Ta opvio ku Shon Tida tabatin 
problema pa akomodá su mes na 
promé instante den e bario na unda el 
a nase. Pero pokopoko el a integrá i 
a kuminsá partisipá den bida diario di 


e bario. E tambe tabata kana bai Po’i 
Rincon òf Dospos pa bai kue awa pa 
uso, meskos ku otro muhénan hóben 
den e bario. 
“Rincon tabata un mondi yen di 
mata di likiloki tur kaminda. Anochi 
tabata skur. No tabatin koriente. Sol- 
amente lampi di kerosin nos tabata 
konosé. Despues di tempu Nechi 
Crestian a pone un motor di lus den 
Rincon. Pokopoko e hendenan ku 
tabata biba den serkania di e motor 
aki tabata haña koriente, segun nan 
fortalesa.” 
Komo ku Shon Tida no a pasa su 
promé 18 aña di bida asina tantu na 
Rincon, m’a hiba e kombersashon 
kuné den un otro direkshon ku nor- 
mal. Mi kier a haña sa di e kustum- 
bernan den e bario, pa asina haña un 
bista kon e situashon tabata despues 
di 1933 ku el a regresá Rincon. 
Nos a papia riba nasementu i 
lógikamente e frumunnan di Rincon 
a bini na diskushon. E tempu ku el 
a regresá Rincon tabatin entre otro 
Toni di Yachi. E mama di Shon Tida 
a yega di bis’é ku ta Toni a yud’é na 
momentu ku e mes a nase na 1916. 
Toni tabata biba den pabou. 
Despues Shon Tida ta kòrda tam- 
be ku tabatin e frumunnan Machi Du 
i Machi Dona. E dos frumunnan aki 
a yuda trese masha hopi hende di 
Rincon riba e mundu aki. Nan tabata 
hendenan respetá i ku tabata konosé 
nan trabou. 
“Den e tempu ei tabatin hopi regla 
pa muhénan ku ta na estado i tambe 
despues ku nan haña yu. Ta masha 
rekisitu tabatin. Nan no por a bisti sa- 
patu i ademas mester a hinka paña 
den pargata pa bo no haña friu. Esaki 
segun nan a konta mi anto, pasobra 
mi mes no tabata na Boneiru na ku- 
minsamentu. Na momentu ku m’a 
bini bèk ya e kosnan aki a kuminsá 
kambia pokopoko.” 


Kurandero 
Shon Tida a konosé sí e kurand- 
eronan di Rincon. Esnan mas impor- 
tante ku el a konosé tabata Mo Ped- 
jan i Pa Boshi. Tambe el a menshoná 
Tan Molina i un tal Chico. 
Shon Tida: “Nan sa tin kuenta ku 
ora un hende spanta e mester a bai 
haladó pa saka e spantu. Nan tabata 
pisa bo stoma, huma pipa òf sigá, 
pa kura bo. Pero nan mester a ‘pasa 
tres man’ promé ku bo kura. Esaki ta 
nifiká ku tres dia bo mester a akudí 
serka e kurandero.” 
E hendenan aki ‘ofisialmente’ no 
tabata kobra pa nan trabou. Nan ta- 


Hende 
Inlubidabel© 


Su nòmber ofisial ta Felipa Mathilda Piar, pero den Rincon tur hen- 
de tabata yam’é Shon Tida. El a nase dia 23 di ougùstùs 1916 den e 
bario Rincon. M’a entrevistá e persona aki for di den e promé aña di 
eksistensia di e programa ‘Herensia di Siglo 20’. Shon Tida tabata 
un muhé chikitu asina na estatura. Por lo demas un hende trankil, 
ku a logra traha un segundo kas na Rincon, pegá ku su kas, ku 
plaka ku benta di zet’i koko a produsí, segun e mes a splika. 


Shon Tida a traha un kas 
ku sèn di zet’i koko 


bata laga na e ‘pashènt’ pa, di propio 
boluntat, duna nan algu. E hendenan 
ku bai serka e kuranderonan aki ta- 
bata pone nan fe den e kurandero i 
asina nan tabata kura tambe. 
Shon Tida, ora ku m’a puntr’é ku 
si e mes tambe a yega di akudí serka 
e kuranderonan di Rincon pa trata- 
mentu, a splika ku esei a sosodé un 
bia so. El a konsultá Chico i el a haña 
alivio pa loke e tabata sinti. 
Shon Tida tabata kasá un tempu 
ku Alejandro Janga, Yandi, ku tabata 
kore outobùs, transportando hende 
di Rincon pa Playa. Tambe Yandi 
a bira konosí komo hibadó di e ko- 
rantnan Extra Rincon. E matrimonio 
aki sinembargo no a prosperá i nan 
a bai for di otro. Despues Shon Tida 
no a kasa mas. El a keda biba su so, 
kontentu di dje, den su kas na Kaya 
Kontentu. 


Amor i kasamentu 
Naturalmente m’a probechá si pa 
papia ku Shon Tida tokante namora- 
mentu i kasamentu ántes. 
“Na momentu ku un mucha hòm- 
ber tabata namorá un mucha muhé 
e mester a sòru pa komportá su mes 
nèchi den bista di e mayornan di e mu- 
cha muhé. Si nan aseptá pa e bishitá 


kas, e mester a sòru pa tene su mes 
na regla. Ora ku e kier a bishitá su 
namorada e mester a bisti nèchi. Un 
yònkuman no por a bishitá e dams 
bistí na flanèl, kualké kamisa, karson 
kòrtiku. Nan tabata bisti desente, ka- 
misa manga largu i tin bes te asta ku 
dashi. Otro bia te asta flus kompletu. 
E manera di bisti awendia a bira hopi 
desformal”, Shon Tida a konta. 
E freimentu mes na kas tambe ta- 
bata sosodé segun regla. Shon Tida 
a splika ku e yònkuman no por a keda 
sinta frei na kas, na manera di bisa, te 
12’or di anochi. E mayornan di e mu- 
cha muhé no tabata tolerá esaki. Mas 
lat ku e por a keda tabata te nueb’or 
di anochi. Anto e freimentu no tabata 
manera hendenan djawó lo kere, esta 
ku tabatin sunchimentu, etc. Lubidá. 
E ‘freimentu’ aki tabata nifiká djis sin- 
ta kombersá, hopi bes bou di bista di 
e mayornan. Si pèrmití pa un pareha 
asina sali mes un bia, tabata manda 
e ruman muhé mas grandi òf un otro 
hende pa tira bista. Nan no tabatin 
pues niun chèns. 
Shon Tida: “Unabes ku e yòn- 
kuman haña e chèns pa por duna 
bishita na kas di e namorada, e por a 
bishitá kas, pero teniendo kuenta ku 
regla. E pidimentu di man di e mucha 

muhé tabata sosodé ofisialmente. No 
ta manera awendia ku ta kore kasa.” 
Promé tabatin e kasamentu na 
Raad i despues e matrimonio na 
misa. Si un mucha muhé ku a haña 
un yu kaba kier a kasa, e mester a 
sinti esaki tambe den e matrimonio 
na misa. E no por a bisti krans ku 
wal. E mucha muhé ku yu no tabata 
pèrmití pa bisti e “pantominanan aki”, 
manera Shon Tida a yama nan. E 
por a bisti un sombré òf akudí kabes 
sunú na misa. “Ta djis yega i stèmpel 
e kueru”, Shon Tida a bisa. 
Otro regla severo di Iglesia Kató- 
liko tabata konta pa muchanan ku 
nase pafó di matrimonio. E boutismo 
di un mucha asina tabata sosodé den 
silensio, sin masha beheit. E boutis- 
mo tabata sosodé na port’i misa. 


Zet’i koko 
E entrevista ku Shon Tida tabata 
dominá pa trahamentu di zet’i koko. 
E tabata spesialisá den trahamentu 
di e produkto aki. Tabata un aktividat 
komersial, mirando e kantidat grandi 
di zet’i koko ku Shon Tida tabata pro- 
dusí. Te asta na botika na Playa por a 
haña su zet’i koko den rèki. 
Shon Tida a kuminsá na splika ku 
el a siña kushiná zet’i koko serka e 
konosido rumannan Coleta i Chabe 
Frans, dos persona hopi importante 
i prominente den Rincon. E person- 
anan aki tabatin outobùs, nan tabata 
bende gasolin for di drùms, nan ta- 
bata kose. Chabe tabata ademas 
fotógrafo i peladó. Tambe nan sa 
organisá lès di baile. Ta dos hende 
ku a hunga un papel importante den 
Rincon. Ainda Chabe t’ei siendo e 
persona di mas edat na Boneiru awor 
aki. Coleta si a muri hopi aña pasá. 
“Tempu ku m’a bini for di Maraca- 
ibo mi tabata bai siña kose na kas di 
Chabe i Coleta. Nan sa kushiná zet’i 
koko i mi sa para mira ku masha at- 
enshon kon nan tabata hasi esaki. Di 
mes despues m’a kuminsá praktiká i 
el a resultá bon.” 
Promé mester kumpra e koko lógi- 
kamente. Shon Tida a konta ku ántes 
e mester a bai Playa pa kumpra koko 
na barku. Despues tiendanan den 
Rincon tambe a kuminsá ta bende 
koko. Kada bes ku Shon Tida kushiná 
un wea di zet’i koko e tabata usa 7 pa 
8 koko. 
Promé e tabata kibra e kokonan, 
pa despues raspa nan. E raspá aki e 
ta hinka den awa pa ekstraé e zeta. 
Pa logra saka e zeta aki e ta primi e 
raspá. 
Seguidamente Shon Tida tabata 
laga e awa aki drumi, pa su manisé 
e kushiná e zeta, ku mientrastantu a 
subi ariba. Ta fásil pa saka e zeta e 
ora ei i pon’é den e wea di heru gran- 
di den kua e tabata kushiná e zeta. 
E awa pues ta separá di mes for di 
e zeta. 
“E kachikachi ta bai pa bestia, 
manera pa galiña. Bo no por hasi 
nada mas kuné”, Shon Tida a splika. 


Riba karbon 
Shon Tida semper tabata kushiná 
zeta di koko riba karbon, loke taba- 


ta mas ekonómiko i ademas tabata 
duna mihó resultado, kompará ku e 
kushinamentu riba stof di gas. E sa 
para kontinuamente banda di su wea 
di zet’i koko riba kandela pa kontrolá 
ku tur kos ta bai bon. Riba stof, debí 
na kualké deskuido, e zeta por huma 
i asina pèrdè su kalidat. Importante 
ta pa evitá e zeta di kima. Durashon 
di henter e proseso pa kushiná zet’i 
koko ta dependé di kalidat tambe di 
e karbon. 
Na momentu ku e zeta kaba kush- 
iná, tabata laga esaki fria bon, pa fi- 
nalmente yen’é na bòter pa bende. 
Shon Tida tabata usa diferente tipo di 
bòter pa yena zet’i koko aden. Entre 
otro e bòternan di ròm plat. Pero e sa 
usa otro tipo di bòter tambe. 
Shon Tida: “Ta dependé kiko e 
hende ke. Si e hende ke un bòter 
chikitu di un florin tambe e por haña. 
Mayoria bes nan ta bin bisa ku nan 
ke tantu sèn di zet’i koko. Por ehèm- 
pel 10 heldu di zet’i koko. E ora ei mi 
ta duna nan un bòter na balor di 10 
florin”. 
E pedida pa zet’i koko trahá pa 
Shon Tida tabata hopi grandi. Tin bes 
e demanda aki tabata asina grandi 
ku e tabata kushiná te tres bes pa si- 
man. Kasi nunka ku bo akudí serka 
Shon Tida pa kumpra zet’i koko bo no 
ta haña bo ku un situashon kaminda 
e no tin nada. Semper e por a yuda su 
klientenan ku sikiera un bòter chikitu 
di e produkto aki. Kon e tabata hasi 
esaki ta un pregunta grandi, pasobra 
sa tin tempu ku koko tabata skars na 
riba e isla aki. Pero Shon Tida tabata 
sa kon manehá su stòk. 


Remedi 
E uso òf aplikashon di zet’i koko ta 
mas tantu komo remedi. Shon Tida a 
splika ku entre otro sa usa zet’i koko 
pa hendenan ku tin fèrkout. Si bo tin 
por ehèmpel doló di kabes, bo por a 
usa e blachi den forma di kurason di 
palu di santu (otaheiti) pa mara na bo 
kabes, kombiná ku zeta di koko. Sa 
usa zet’i koko pa hala kurpa pa trese 
alivio pa doló òf steif di kurpa. Te 
asta tin hende ku sa bebe zet’i koko 
pa alivio di malestarnan interno. E ta 
freska bo paden. 
Ademas nan sa usa zet’i koko 
ántes pa hunta den kabei. Pero tem- 
pu a kambia i a kuminsá importá yen 
di produkto pa hunta kabei i a disidí 
di pone zet’i koko un banda. Shon 
Tida a bisa ku nan a kuminsá apresiá 
e produktonan importá aki mas tantu, 
siendo ku p’e zet’i koko ta mihó pa 
kabei. 
Tin hende ku te asta sa kushiná 
ku zeta koko. Entre otro hasa piská. 
Esaki ta duna e kuminda un toke di 
sabor spesial. Shon Tida mes no a 
hasi esaki nunka, pero e sa ku hen- 
denan sa hasi’é. 
Shon Tida, na momentu ku e ku- 
minsá papia di su zet’i koko, tabata 
demonstrá su orguyo i satisfakshon 
pa e echo ku hopi di su produkto ta- 
bata bai Kòrsou, Aruba i te asta Hu- 
landa. Pakiko satisfakshon? Pasobra 
na Kòrsou tambe nan ta traha zet’i 
koko, pero Shon Tida tabata komben- 
sí ku su zet’i koko tabata mihó, sino 


hendenan di Kòrsou no tabata bin 
kumpra òf laga kumpra zet’i koko te 
na Rincon serka dje. 
Shon Tida tin rason kompletu. Mi 
mes hopi bes tabata haña enkargo 
for di Kòrsou pa kumpra zet’i koko 
serka Shon Tida, sigur despues ku 
m’a traha un dokumental chikitu to- 
kante trahamentu di zet’i koko, den 
kua el a figurá. Pa e hendenan aki, 
klientenan ‘ultramar’ di Shon Tida, su 
produkto tabata mihó ku esun di Kòr- 
sou. Holó di e zet’i koko di Shon Tida 
tabata puru, dushi, úniko. Bo tabata 
hole e koko. 


100% 
Mi ta kere ku loke tabata hasi e 
zet’i koko di Shon Tida asina spesial 
i pidí, tabata e dedikashon i amor ku 
kua e tabata traha e produkto aki. Ta 
algu ku mi no por deskribí. Bo mester 
para wak e señora aki traha zet’i koko 
pa sa kiko mi kier men. Anke e tabata 
hasi’é komersial, e no tabata “take 
chance”. Si un koko tabata mustra so 
ku e no tabata bon i a kuminsá putri, 
Shon Tida tabata tir’é afó. E no tabata 
tuma niun riesgo. 
E demanda di spesialmente Kòr- 
sou i Hulanda tabata pone ku Shon 
Tida tabata kushiná zet’i koko tin bes 
te tres òf kuater bes mes pa siman. 
E no kier a desapuntá su klientenan 
i tabata sòru pa semper tabatin algu 
den stòk. 
“Un zet’i koko bon kushiná por a 
wanta te un aña mes. Mi zet’i koko 
sigur por a yega un aña. Ora e para 
hopi, e zeta por kuminsá bomba. E 
bòternan tambe den kua ta pone zet’i 
koko mester ta bon labá. Ami ta laba 
e bòternan bon i despues ta laga nan 
para seka. Si un hende bin kumpra 
zet’i koko ku su mes bòter mi no ta 
pone zeta aden si mi mester nota ku 
tin kualké mancha den e bòter. Pa- 
sobra si mi hasi’é tòg i e zeta daña, 
esaki ta mal rekomendashon pa 


mi. P’esei mi ta preferá usa mi mes 
bòternan. Asina mi ta sigur ku e zeta 
ta keda 100%.” 
E parti mas bunita ku m’a haña di 
henter e entrevista ku Shon Tida ta- 
bata kon, na final, nos a sali for di su 
kas, krusa kaya, siguí pa kámara, pa 
bishitá un otro kas dje persona mar- 
kante aki. E kier a mustra mi e kas 
aki, ku el a traha ku solamente plaka 
ku el a gana ku trahamentu di zet’i 
koko. El a apartá e plaka i a traha e 
kas, den kua sinembargo e no a biba 
nunka. Pero e kas tabata bunita mue- 
blá, limpi, miéntras ku den dje un aire 
di pas, trankilidat i serenidat tabata 
kologá. 
Momentu ku nos a yega e kas aki, 
siguí pa Jesus (Iazaguirre) i su káma- 
ra, Shon Tida a habri e porta, habri 
bentana pa laga aire pasa i a laga mi 
apresiá su kas. E kas di zet’i koko. E 
tabatin e kas aki será, bon kuidá i tur 
mueblá. Meskos ku e tabata orguyo- 
so di su zet’i koko, asina Shon Tida 
tabata orguyoso tambe di su segundo 
kas. 


Inlubidabel 
Ketu bai mi ta sinti falta di Shon 
Tida. Su kurpa chikitu, su manera 
úniko di kana, su kortesia i amabili- 
dat, su ekspreshon kada bes di “por 
el estilo”, lo keda semper grabá den 
mi mente. Mi a sinti falta di su zet’i 
koko. E último bòter di zet’i koko ku 
m’a yega di kumpra serka dje mi 
keda warda pa añanan largu, mane- 
ra un relikia, ku lo mester a hiba mi 
bèk kada bes den pensamentu serka 
Shon Tida. 
Pastor Socrates, habriendo e sir- 
bishi di entiero di Shon Tida, a bisa 
ku “nos a bini huntu pa tuma despe- 
dida di un persona ku lo disparsé pa 
semper for di nos dilanti”. Pero pa mi 
Shon Tida su imágen hamas a dis- 
parsé. El a bira inlubidabel pa mi. 

KRALENDIJK – No 
tur biá mester dependé riba 
gobièrnu pa desishonnan ku 
mester tuma pa drecha situ- 
ashonnan ku no ta kuadra. 
Resientemente 
konosido 
suidadano Herbert (Lelo- 
lai) Winklaar pidi prensa pa 
publiká un situashon di un 
kaminda fastioso. Ta trata 
di e área di Gurubu, e ka- 
minda di tera ku ta bai di- 
rekshon di kunuku di Lan 
Trinidad (ꝉ), Rancho Con- 
tour. 
E suidadano no por a 
sigui warda pa tende algu di 
parti di diputado konserní 


No ta tur biá mester dependé di gobièrnu 
Suidadano mes ta tuma desishon 


pa papia kuné tokante e 
situashon. Diputado James 
Kroon den e kaso aki a bisa 
e suidadano ku dia 5 di 
desèmber nan por sinta pa- 
pia i yega na un solushon. 
Mientrastantu esnan ku 
ta biba den e área a tuma 
desishon pa buska hende pa 
drecha e kaminda. Simple- 
mente no por warda mas. E 
suidadano a kibra pia riba 
e kaminda, esaki debí na 
e estado di e kaminda de- 
plorabel. 
Awor, por lo ménos ma- 
soménos 3 luna e no por 
hasi niun trabou. E ta spe- 


ra James Kroon yega mas 
pronto posibel, pa atendé e 
asuntu aki. 


Tur esnan ku ta uza e ka- 
minda ta hopi disgustá. 
Riba potrèt e drechadó 


di kaminda den su mashin 
i e siudadano. 


KRALENDIJK- Rayn- 
old Wilsoe, konosí pa Nol- 


Raynold Wilsoe ta logra 


“Hopi esfuerso ta duna bon resultado” 


ly, a terminá su estudio i a 
risibí su diploma di estudio 
‘Middle Manegement HBO 
Niveau’. Despues di un 
temporada intensivo di stu- 
dia, el a terminá ku éksito i 
ta orguyoso di su mes. Hopi 
esfuerso ta duna resultado 
den loke un hende hasi i ke 
logra. Manera nan ta bisa, 
no ta tur dia ta meskos, 


pero bo mester sigui pusha 
pa logra yega final. 
Riba 
potrèt, 
Gerty 
Koffijberg, 
direktor 
di 
Opleidings Instituut Bo- 
naire (OIB) i Nolly ku su 
diploma den man. 

K R A L E N D I J K — 
Djabièrnè atardi un tim di 
Zorg en Welzijn Groep (ZW 
Groep), a organisá un brin- 
dis na Cocari na Rincon. 
Esaki den kuadro di un 
proyekto ku nan a logra pa 
drecha kas di un famia. 
Carla Jimenez di ZW 
Groep a splika: “Den nos 
trabou nos a topa hopi hen- 
de ku situashon fastioso i 
nan mes no por drecha. Al 
final nan ta biba den e situa- 
shon fastioso no agradabel 
tin biaha. Famia ta yuda 
sierto momentu, pero no ta 
tur ta logra.” 
“Nos ZW groep ta purba 
yuda. Nos adulto mayónan 
mester di yudansa. No 
solamente gobièrnu mester 


Zorg en Welzijn Groep a drecha kas 


yuda, pero nos tambe. Nos 
a aserká Q-ter i nan a tuma 
aden un bes, pa e famia tin 
un kas bunita pa pasa dian- 
an di fiesta binidero”, segun 
Jimenez. 
Awor e famia tin un kas 
awor bunita renobá, pa e 
famia drenta bèk. Tin hende 
ku hopi amor pa yuda esnan 
ku ta den nesesidat. Awe 
tin gran logro. Ku yudansa 
di Thing Thung di Q-ter e 
famia tin un kas bunita ku 
tabata den un estado fas- 
tioso. Richard, doño di 
e kas, a gradisí Q-ter pa tur 
loke ta hasi pa nan. “Nos 
ta apresiá masha. Danki na 
Dios, pasobra te ta yuda 
nos pa e yudansa. Danki na 
tur ku na tera a yuda nos.” 

KRALENDIJK-- Skol 
básiko Het Koraal a inisiá 
selebrashon di nan 5 aniver- 
sario. Na luna di ougùstùs 
2023, e skol ta kumpli aña 
ofisialmente. Djabièrnè úl- 
timo e skol a duna inisio na 
e selebrashon. 
A repartí e selebrashon 
den parti mainta i anochi. E 
alumnonan mas chikí a hasi 
obra di man, saboriá hòtdòg 
miéntras e klasnan mas hal- 
tu tabatin nochi di sine. 
“Nos a kuminsá ku 2 
alumno. Entretantu e kan- 
tidat a bira 50,” asina Vera 
Dohmen kende ta kabes di 
e skol ta splika. A lanta e 
skol ku e meta pa entre otro 
ofresé enseñansa spesial na 
muchanan ku tin nesesidat 
spesífiko/spesialisá. 


Sinembargo a resultá 
ku e konsepto i sistema di 
enseñansa ta aplikabel pa 
tur mucha. Konsekuent- 
emente mas i mas e skol 
ta haña alumnonan ku no 
nesesariamente tin nesesi- 
dat di enseñansa spesialisá. 
E kabes di skol ta splika 
ku na komienso e mes ta- 
bata para dilanti klas. “Ak- 
tualmente mi tin sufisiente 
personal ku mi mes ta guia 
i duna treinen. Het Koraal 
ta un skol privá.Esaki ta un 
lástima. Motibu di esaki ta 
ku no tin un lei pa ense- 
ñansa spesial. Mayornan 
pues ta esnan ku ta paga p’e 
enseñansa di nan yu.” 
Mas aleu e kabes di skol 
ta splika ku danki na spòns- 
er i donashon por pèrkurá 


pa e skol tin muebel i ma- 
terial pa e alumnonan. Den 
e añanan ku a transkurí e 
skol e konosé bastante reto. 
Dhomen ta menshoná en- 
tre otro rekonosementu di 
e skol, Covid, gobièrnu, 
kolaborashon difísil entre 
diferente instansia i tambe 
lokalidat. E ta sigui indiká 
ku kada bia komo tim i fun- 
dashon, ta hasi máksimo 
esfuerso pa por brinda bon 
kalidat di enseñansa. Re- 
sientemente e skol a risibí 
resultado positivo despues 
ku ministerio di enseñansa 
a inspekshoná e skol. 
Na inisio di aña eskolar 
2022/2023, e skol a in- 
isiá ku e prosedura pa bira 
un skol finansiá. Parti di 
e prosedura ta enserá ku 


e skol mester entregá un 
kantidat di deklarashon di 
mayor. Entre tantu e skol a 
kumpli ku esaki i ta ward- 
ando desishon final di parti 
ministerio di enseñansa. “ 


Lo ta un bunita regalo si fin 
di e aña aki nos por dispone 
di esaki serka e ministerio. 
E regalo perfekto pa Het 
Koraal su di 5 aniversario,” 
Dohmen ta finalisá bisando. 


Skol básiko Het Koraal a inisiá 
Selebrashon 5 aña 

Fin di siman pasá, Milagro Blanken, kende ta mènedjer na Qredits Bonaire, a informá un grupo di persona di posibilidatnan ku tin pa haña 
finansiamentu na Qredits. El a splika ku kisas un hende ta hasiendo algu ku ta su hòbi i esei por bira su trabou. Kisas bo ta gusta pinta, prak- 
tiká obra di man, tur bo por krea den bo produkto, bende i asina bo propio negoshi ta kuminsá. 


Milagro Blanken di Qredits ku splikashon 

KRALENDIJK – Poe- 
ta boneriano Ini Statia ta 
presentá su promé buki di 
poema dia 30 di nòvember 
2022 na Plaza Resort, sala 
Cacique. Tur poema den e 
buki titulá ‘Na nòmber di 
amor/In naam der liefde/In 
the Name of Love’ ta pub- 
liká na papiamentu, hulan- 
des i ingles. Presentashon 
di e buki ta tuma lugá di 
19:00 – 22:00 or. 
Kantante Chaira Bor- 


Presentashon buki di poema 
Ini Statia na Plaza Resort 


derslee i tokadó di key- 
board Giovanni Mercera 
tin e parti musikal na nan 
enkargo na e presentashon. 
Eksperto di kultura Bòi An- 
toin i outor/traduktor Rudy 
Domacassé ta interkambiá 
durante e presentashon ku 
Ini Statia tokante traduk- 
shon di obra literario. Du- 
rante e anochi e poeta ta 
deklamá algun poema di su 
obra huntu ku algun di su 
invitadonan. 


E buki di poesia di Ini 
Statia ta duna un kontribus- 
hon úniko, sumamente bali- 
oso, fuerte, pero tin biaha 
tambe masha emoshonante 
na literatura di e region di 
Karibe. Tambe pa literatura 
den Reino hulandes e obra 
akí ta di gran nifi kashon. 
Ini Statia a nase na Aru- 
ba for di mayornan boner- 
iano. El a biba i traha na 
kada un di e islanan ABC: 
Aruba, Boneiru i Kòrsou. 


El a studia lingwístika i lit- 
eratura hulandes na Gronin- 
gen i a spesialisá den papia- 
mentu, su lenga materno. E 
tabata dosente na Aruba i 
Kòrsou i a traha entre otro 
na Fundashon pa Planifi - 
kashon di Idioma (FPI). 
Despues di mas di sinkue- 
nta aña di kontribushon na 
korant i otro publikashon, 
Na nòmber di amor ta su 
promé kolekshon di poesia 
publiká. 


Ku publikashon di su 
buki spesial Ini Statia ta 
duna tambe un impulso 
nobo na e proyekto Traduk- 
shon Literario. Esaki ta 
intenshoná pa promové i 
desaroyá Papiamentu, pa 
destapá 
konosementu 
i 
eksperensia di den e region 
di Karibe i den Reino. I pa 
stimulá mas tradukshon lit- 
erario di otro idioma krioyo 
di e área karibense. 


K R A L E N D I J K — “ 
Nos no sa kiko ta e motibu 
ku e aña aki e selebrashon 
di dia di músiko no tabata 


Riba dia di músiko 
Asistensia abou di parti músikonan 


bon bishitá,” asina Gabriel 
Pourier di KLAVE a indiká 
na BONERIANO. 
Djamars 22 di novèmber 


tabata dia di santa Cecilia , 
patrono di músikonan. Se- 
gun Pourier añanan anterior 
e selebrashon a konta ku bon 


asistensia di músikonan. Pa 
e organisashon no ta muchu 
kla kiko por ta e motibu ku 
e asistensia tabata abou. 
Anteriormente tabata pidi 
músikonan pa konfi rmá 


nan presensia na e evento. 
E aña aki a opta pa no hasi 
esaki.” Kisas KLAVE tòg 
tin ku bai bèk na e fórmula 
aki”, Pourier ta bisa. 


EXECUTIEVERKOOP 
Op woensdag 30 november 2022, om 10:00 uur, 
vindt een openbare verkoop plaats 


Aangeboden: 
TOYOTA HILUX 


De auto is 30 minuten voor de verkoop voor een 
ieder te bezichtigen. 
De verkoop, in opdracht van de ontvanger van de 
Belastingdienst Caribisch Nederland vindt plaats 
op het adres: Kaya Saramaca 1 B Tera Kora 


Belastingdeurwaarder belast met de executie 
Arnaud, Jaregino Ashiko. 

Mi tambe ta sostené e 
idea pa un salon di fama 
pa Boneiru. No pasobra 
mi nòmber ta riba e lista 
akí. Tin kos ku nos no 


No tin nodi di inventá e wil 


mester tin ningun krenchi di 
kreatividat i konosementu 
pa implementá. Ta e tipo di 
kosnan akí ku paisnan mas 
desaroyá ku nos, a pensa 


kaba i implementá ku 
bon resultado. Nos no tin 
nodi di inventá wil.Awe 
den Boneriano. 

Awèl sí. Ta bon pa islanan ru- 
man tambe pidi pueblo sòri pa 
sen ku a bin di Hulanda i a bai 
den nan mes saku. 


Great pa tende ku polí- 
tikonan hulandes ta bin An- 
tia pa pidi sòri pa abusunan 
di sklabitut. 


DEN PASONAN 
DI BÒI 


E dianan aki mundu 
kompletu ta den gara di 
Kopa Mundial di Futbòl ku 
ta tumando lugá na Qa- 
tar. E ta un dje mundial- 
nan di mas kontroversial 
den historia di e evento 
deportivo aki, pa motibu 
di e norma, balor i regla- 
nan ku nan ta biba den e 
pais árabe musulman aki. 
Norma i balornan ku no 
ta kuadra tur bia ku loke 
nos di mundu oksidental 
ta biba, basá prinsipal- 
mente riba siñansa i dok- 
trinanan religioso. Dis- 
kushonnan pisá tokante 
e asina yamá ‘banchi di 
regenbog’, posishon di 
hende muhé etc. 


*** 
Mi eskoho ketu bai, 
manera m’a splika si- 
man pasá, ta na banda 
di 
paisnan 
konsiderá 
komo ‘underdog’, mane- 
ra paisnan afrikano i su- 
ramerikano. Mi tabata na 
fabor di e ekipo Ecuador 
den nan enkuentro kon- 
tra Hulanda, opteniendo 
un empate. Pues mi no 
tabata na banda di nos 
pais mes, Hulanda. Esaki 
siendo ku Boneiru ta parti 


di Hulanda. Mi a skohe 
banda di Ecuador, un pais 
ku m’a yega di bishitá na 
sigur un 7 okashon asina 
den pasado. Un bunita 
pais. 
*** 
Den e wega entre In- 
glatera i Estádos Unídos 
mi tabata e último e ekipo 
aki. Motibu ta ku Inglatera 
a kolonisá Merka. Di mes 
pa mi USA tabata ‘under- 
dog’. Pero kontra un ekipo 
afrikano òf suramerikano, 
nan ta ‘upperdog’ i mi no 
ta na nan banda. 
*** 
No tin diskushon ku 
futbòl ta ‘deporte rei’ na 
nivel mundial. No tin nin- 
gun otro ramo di deporte 
ku por mobilisá asina 
tantu hende ta mundu. Ni 
beisbòl, ni basket, vòlibòl, 
tènis òf otro deporte. Den 
práktikamente tur pais 
na mundu ta hunga fut- 
bòl. Na Boneiru tambe e 
ta deporte rei. Ta e úniko 
deporte tambe ku mi a 
praktiká. Mi posishon ta- 
bata di kiper. I bon kiper 
tambe, pero un kiper ku 
miedu. Mi tabatin miedu 
di sla di bala. Pues mi no 
por a yega masha leu den 


e deporte aki. 
*** 
E úniko deporte ku mi 
a praktiká serio ta kana- 
mentu. Na tres okashon 
m’a partisipá den e even- 
to di kanamentu mas 
grandi na mundu, esta 
e 4Daagse di Nijmegen. 
Un biá 50 kilometer pa 
dia i dos biá 40 kilometer 
pa dia. No ta wega. Mi a 
kana e trayektonan aki 
kompletu. Orguyoso di e 
prestashonnan aki. 


*** 
Anke mi no a logra 
nunka pa praktiká futbòl, 
mi por bisa sí ku mi a hera 


start un karera komo nara- 
dó di futbòl, ku e legend- 
ario George Scharbaai 
komo mi modelo. George 
na diferente okashon ta- 
bata bini Boneiru pa nara 
enkuentronan di futbòl pa 
BVB. Edmundo Confe- 
sor, serka ken e tabata 
hospedá, tabata biba den 
nos kurá di kas. Asina 
m’a siña konosé George 
Scharbaai. Tabata den e 
segundo mitar di dékada 
sesenta. E tabata duna 
mi tep tokante su forma 
úniko di nara futbòl. Mi 
tabata praktiká esakinan 
despues durante wegan- 
an di futbòl den nos bario. 


*** 
Eddy Christiaan por 
splika kon bon mi tabata 
den narashon di futbòl. 
Pero nunka m’a hasi 
narashon di futbòl den 
mi karera radial. Mi ta- 
batin potensal sí. Talen- 
to pèrdí. Mi a skohe pa 
hasi notisia i ‘talkshow’ 
na Radio Hoyer – Voz di 
Bonaire. Pero m’a keda 
mantené semper bai 
kontakto ku George ‘Rá- 
pido’ Scharbaai. Asta mi 
a graba un entrevista di 
masoménos 30 minüt 
kuné den Herensia. 


Ami huntu ku George Scharbaai masoménos 10 aña pasá despues di grabashon di 
un entrevista pa Herensia. Nunka niun naradó di futbòl a yega na su nivel, ni na 
Kòrsou, ni na Aruba, na unda tambe el nara futbòl. 

Edukashon religioso nunka 
tabata asina relevante, envolví 
òf provoká pa motibu di entre 
otro asuntunan religioso ku ta 
keda menshoná den notisia 
kada dia. Alumnonan ta keda 
konfrontá kada bes di nobo ku 
un mundu ku ta kambia kon- 
stantemente. Pa nan ta impor- 
tante di por interpretá proble- 
manan religioso den un kon- 
teksto I evaluá nan nifikashon. 
For di e promé dia di skol for- 
mashon religioso ta kuminsá 
dor di risibí siñansa ku ta im- 
portante pa por komprondé e 
diferente formanan di fe I opin- 
ionnan ku hendenan den nos 
tempu moderno ta kere aden. 
Esaki ta yuda nan desaroyo 
personal I ta sostené un kom- 
prendementu di e preguntan- 
an spiritual,moral, sosial I kul- 
tural ku ta bin dilanti kada bes 
di nobo den nan bida. Dor di 
trata preguntanan difísil alum- 
nonan ta risibí un idea/komp- 
renshon ku por yuda nan di 
trata ku retonan stereotípiko, 
promové koherensia I kon- 
frontá ekstremismo. Formas- 
hon religioso ta enkurashá 
hende hóben di balorá nan 
mes I e komunidatnan den kua 
nan ta biba na un manera pos- 
itivo. 


Edukashon Religioso. 
Ta relevante pa tur mucha, 
kua religion òf kreensha ku 
nan por tin 
Ta instruí komprondemen- 
tu di religionnan I kreenshan- 
an mundial 
Ta mustra kon religion ta 
influenshá individuonan, fami- 
anan, komunidatnan I kultur- 
anan 
Ta eksplorá e impakto 
polítiko I sosial di religion 
Ta enkurashá reflekshon 
riba asuntunan importante ku 
ta trata hustisia I bèrdat 


Ta provoká preguntanan 
tokante sentido di bida 
Ta ofresé oportunidatnan 
pa reflekshon personal 
Ta desaroyá I afirmá iden- 
tidat personal I siudadania re- 
sponsabel 
Ta prepará muchanan pa 
e bida binidero komo adulto 


Edukashon Religioso 
por yuda: 
Pa promové rèspèt pa bo 
mes I pa otronan 
Pa kontribuí na un kom- 
prendementu di historia i kul- 
tura 
Pa oumentá nos kom- 
prondementu di asuntunan 
global/mundial 
Pa desaroyá bienestar 
personal I felisidat 
Pa protehá normanan éti- 
ko den bida públiko 
Pa generá koherensia so- 
sial I di komunidat 
Pa tèkel ekstremismo I 
diskriminashon religioso 


Den Edukashon Reli- 
gioso alumnonan ta siña to- 
kante: 
Kiko hendenan ta kere 
Kon hendenan ta mustra 
nan konvikshon den nan bida 
diario 


Kon hendenan ta splika 
kiko nan ta kere i komprondé 
ora nan ta usa símbolo i kuen- 
ta 
Esaki ta yuda muchanan i 
hende hóben di: 
Tin sentido di loke real- 
mente nan ta 
Ta haña oportunidat pa 
nan moda di pensa keda retá 
Traha riba un sentido di 
bida 
Di yega na un sentido di 
bon I malu 
Pa desaroyá toleransha I 
rèspèt pa konvikshon di otro 
hende 


Pa desaroyá nan moda di 
mira krítiko 
Pa ta siudadanonan mihó in- 
formá 


Ki ora nos ta studia 
Edukashon Religioso? 
For di Enseñansa di fundeshi 
te ku fin di Enseñansa 
sekundario 


Kon Edukashon Religio- 
so ta keda instruí? 
Ilustrashon & pòrtrèt 
For di bukinan di estudio, 
eskritonan/dokumentonan reli- 
gioso 
Obra di arte 
Bishitá lugánan di adorashon 
Bishitantenan 
Eksposishonnan 


Muchanan ta siña dor di 
Diskushon/Debate 
Hasi & kontestá preguntan- 
an 
Kompartí nan konosemen- 
tu & eksperensianan 
Obranan skirbí 
Presentashonnan 
ICT 


Di bishita I bishitantenan 
Ta deseabel pa kada aña 
alumnonan di enseñansa di 
fundeshi inkluí bishitanan na un 
lugá kaminda ta adorá Dios, 
por ehèmpel un misa katóliko 
òf un snoa. Ora alumnonan bai 
bishitá un lugá sagrado asina, ta 
keda sperá di nan, ku nan bistí 
& nan komportashon ta res- 
petuoso I ku nan ta kumpli ku e 
kustumbernan, por ehèmpel di 
tapa kabes ora ta bishitá un 
snoa. 


Ora un alumno bishitá un lugá 
Sagrado tur lokual ku el a siña 
na skol ta haña bida. Alum- 
nonan lo bishitá I mira bunita 
edifisionan & topa ku hendenan 
interesante pa konosé ku ade- 
mas ta trata nan masha amabel. 


Na okashon un maestro(a) 
lo invitá un bishitante ku lo spli- 
ka nan forma di praktiká reli- 
gion I kisas hasta duna un 
demostrashon di sierto di nan 
ritonan. Esaki atrobe lo yuda 
alumnonan di haña siñansa na 
un manera interesante. 


Ta importante pa nos 
muchanan & hende hóben pa 
siña di ta respetuoso tantu di 
nan mes I tambe di otro hende 
su kreensia I kultura. Esaki ta 
yuda di hasi skolnan & komu- 


Mensahe di Atvènt 2022 


Grasia di nos Señor Hesukristu sea ku boso tur. 
Na kuminsamentu di e temporada di Atvènt, mi ta invitá 


un i tur pa sigui kana huntu i pone den práktika e lema: Pa 
un Iglesia sinodal: komunion - partisipashon - mishon. 
Durante e aña aki 2022, nos Diósesis a organisá 


asambleanan pa skucha i diserní ku kurason i mente habrí 
kua ta e presensia i e testimonio di fe ku fielnan kristian ta 
dunando den e realidat aktual di nos mundu. Partikularm- 
ente nos a dialogá riba algun pregunta manera: kiko Spiritu 
Santu ta pidi nos den e tempu aki komo Iglesia? Kon nos 
mester kana e kaminda pa nos realisá e mishon di proklamá 
e Evangelio?” 


Nos a rekohé hopi kontesta i sugerensianan balioso. Nos 


a nota ku nos asambleanan tabata formá mayoritariamente 
pa fielnan ku ta praktiká nan fe katóliko, nan ta bini misa 
djadumingu, hopi di nan ta forma parti di gruponan apostó- 
liko den parokia. Pero nos ta ripará ku e kaminda sidonal a 
reuní un parti chikitu di e pueblo di Dios kompará ku e kan- 
tidat grandi di esnan ku a batisá katóliko. Nos por bisa ku e 
realisashon di Sínodo apénas a kuminsá! 


Awor ta bini e tarea di yega na e mayoria di nos fielnan 


katóliko ku no ta partisipá, espesialmente nos hóbennan. 
Kon nos por habri espasio i turna tempu pa yega na esnan 
mas alehá i bandoná den nos sosiedat. 
Durante e selebrashon di e sakramentu di Konfirmashon 


di e aña aki, mi a dediká algun reflekshon riba e tres palabra 
aki: komunion, partisipashon i mishon. Mi a turna nota 
ku mayoria di nos muchanan ku a konfirmá no tin e “sentido 
di pertenensia” na nan parokia òf komunidat di fe. Pero den 
e grupo kaminda e muchanan a realisá aktividatnan komple- 
mentario pa prepará lektura, orashon, kantika, ofrenda, pasa 
kolèkt, organisá momentunan sosial i deportivo, tabatin mas 
integrashon komo grupo i nan a skirbié den nan karta di 
petishon pa konfirmá. Tur esaki ta ehèmpel simpel pero balio- 
so pa hasi e hóbennan sinti nan mes parti di Iglesia ku tin 
“porta habrí” i ku ta ofresé espasio di partisipashon kamin- 
da tur hende ta bonbiní. E Santa Eukaristia di djadumingu 
mester keda e koronamentu i e momentu sentral di komun- 
ion i partisipashon. 


Pa nos sigui kana e kaminda sinodal den e aña litúrgiko 
nobo, laga nos promové komunion i partisipashon pa bira 
un parokia misionero. Un parokia misionero ku ta promové 
enkuentro ku otro pa medio di evangelisashon i sirbishi. No 
por keda kontentu ku esnan ku ta bini misa, pero laga nos 
hasi algu pa esnan ku no ta bini mas. No keda kontentu ku e 
asambleanan parokial ku nos a realisá e aña aki, pero sigui 
promové enkuentronan mas frekuente. No keda kontentu 
ku selebrashon di sakramentunan so, pero ofresé momen- 
tunan di formashon. No keda kontentu di yuda un grupo di 
hende den nesesidat, pero mira ku tin hopi mas “pober” ku 
tin mester di bo solidaridat. 


Rumannan, mi ta konkluí e mensahe akí kòrdando riba 
un parti importante i nesesario di nos mishon, esta, renobá 
nos strukturanan pastoral i atministrativo di nos parokianan 
manera e normanan di Iglesia ta manda. 


Atvènt ta tempu di speransa. Laga nos kontemplá e bon- 
dat infinito di Dios ku a bira hende den seno di La Bírgen 
Maria pa nos partisipá den su bida divino. Laga nos lanta i 
kana huntu pa kontemplá manera e wardadónan e gloria di 
Señor na Bètlehèm. 


Boso sirbidó, 
+ Lusi A. Secco, SDB 
Obispu di Willemstad 


Pakiko formashon religioso ta asina importante 


den nos skolnan? 


nidatnan un lugá mas hustu pa 
tur hende, kua religion, kultura, 
idioma òf base ku nan por 
tin. 

ARUBA 
KÒRSOU 


WILLEMSTAD – Ku 
e kansion ‘When I Was 
Younger,’ rapper Jon Ta- 
rifa, huntu ku kantante i es- 
kritor Darren Gardner, ta il- 
ustrá kon fasinante e mente 
di un mucha ta, unda nada 
ta strob’é pa perseverá i 
eksplorá mundu. E im- 
pulso pa eksplorá teritorio 
deskonosí a hiba Darren, 
ku originalmente ta di Port 
Elizabeth, Suráfrika, te na 
Hulanda, unda na 2016 el a 
muda pa forma su bida ku 
su pareha Elsa. 
Na Hulanda ela haña e 
oportunidat di sigui desa- 


Pa realisá komposishon ‘When I was Younger’ 
Rapper Jon Tarifa ta kolaborá 
ku kantante Darren Gardner 


royá su talento musikal, 
unda el a traha ku diferente 
artista di taya, manera DJ 
Martin Garrix i ganadó di 
e premio Grammy Chris 
Henderson. Tambe Darren 
a skibí i areglá komposi- 
shonnan musikal pa, entre 
otro, Berget Lewis, i ZO 
Gospel Choir. 
Darren ta konsiderá e 
talentoso kantante i are- 
glista kurasoleño, Stanley 
Clementina, komo su men- 
tòr, kende a introdusí’é na e 
industria musikal hulandes. 
Di e manera aki, Darren a 
keda eksponé na e diferente 


influensia musikal krioyo i 
a desaroyá un konekshon 
bunita ku nos islanan. 


Darren Gardner 
Ken ta Darren Gardner? 
Darren Gardner a studia 
músika klásiko na Uni- 
versidat di Pretoria na Sur 
Áfrika, unda el a spesialisá 
den vokalisashon klásiko i 
ingeniera di zonido, pero 
su amor pa músika ta bin 
di kas. 
Darren a lanta den un 
famia ku a eksponé na ar- 
tistanan manera The Beat- 
les, Nat King Cole, Dionne 
Warwick, Mariah Carey, 
Lauryn Hill, i asta kom- 
positornan klásiko manera 
Mozart i Beethoven. Kon- 
sekuentemente, Darren su 
músika ta saturá pa influen- 
sianan di pòp, R&B i jazz. 
Komo estudiante, Darren 
a diskubrí su pashon pa 
arte ora el a forma parti di 
vários koro di skol i a pre- 
sentá riba diferente tarima. 
Despues di a forma parti di 
algun banda, Darren a opta 
pa kontinuá komo solista 
i sigui traha riba su karera 
komo kantante i eskritor. 
Na 2020, Darren a par- 


tisipá na Holland Got Ta- 
lent i duna un presentashon 
impreshonante ku ‘I Wish’ 
di Stevie Wonder, unda el 
a kanta i utilisá diferente 
instrumento huntu ku un 
mashin di drùm pa konstruí 
e ritmo di e kantika. 


Kolaborashon 
Kolaborashon ku Jon 
Tarifa Ku e proyekto aki, 
Darren a kolaborá ku e ta- 
lentoso rapper albanes, Jon 
Tarifa, kende el a konosé 
na Hulanda, a pone su toke 
úniko riba e bunita kon- 
septo musikal. E videoclip 
di ‘When I Was Younger’ a 
keda dirigí pa Itsme Kenny 
na Hulanda i Jon Tarifa a 
editá e produkto final. 
Darren a traha e konsep- 
to i melodia di ‘When I Was 
Younger’ i a pone e base pa 
e areglo, pa despues laga 
produktor Wesley Nuis fi- 
nalisá e kantika. Jon Tarifa 
no ta un artista deskonosí 
na Kòrsou, despues ku ela 
skor un hit na 2011 ku su 
debut titulá “So Right’. 
Tambe el a keda invitá e 
aña ei pa presentá na Cura- 
çao North Sea Jazz Festival 
ku kantante Levi Silvanie. 


Aktualmente, Jon ta biba na 
Bali, Indonesia, i e ta den e 
etapanan final di finalisá su 
albùm nobo, ku ta kargá ku 
yen vibrashon isleño. 


Futuro 
Aktualmente Darren ta 
trahando riba un EP ku e ta 
spera di lansa na 2023, pero 
ya el a duna nos un ñapa ku 
‘When I Was Younger’. 
“Tempu nos tabata yòn, 
nos tur a soña i a aspirá pa 
un dia bira algu grandi,” 
Darren ta splika. 
E kantika ta papia neta- 
mente di e nostalgia ei i kon 
e mucha di paden ta biba 
den nos tur. Aktualmente 
Darren ta trahando riba su 
siguiente piesa ku guitaris- 
ta i produktor Wesley Nuis, 
i ta spera di publiká esaki 
na kuminsamentu di 2023. 
Por sigui Darren Gard- 
ner su músika via di su In- 
stagram @darrengardner- 
music pa keda na altura di 
su presentashonnan. Tambe 
por wak e clip di ‘When I 
Was Younger’ riba e página 
di You Tube di Jon Tarifa na 
https://youtu.be/rQt4qAr- 
5LyA. 


WILLEMSTAD— 
Riba 
djasabra 
25 
di 
novèmber, sentral di Polis 
a risibí notifikashon ku 
riba F.D. Rooseveltweg a 
tuma lugá un aksidente di 
tráfiko ku herido. 
For di e investigashon 
a konklui ku e aksidente 
ta pa motibu ku un di 
e shofùrnan no a duna 
preferensia i aksidentá 
den un vehíkulo ku tabata 
aserkando for di e direk- 
shon kontrali. 


Aksidente di tráfiko 
ku morto 
A konsekuensia di es- 
aki, e shofùr a pèrdè kòn- 
tròl i a bai dal kontra di un 
palu di lus. Dos persona a 
sali heridá den e aksiden- 
te aki i a keda transportá 
ku ambulans pa sala di 
Emergensia di C.M.C. 
Pa 23.54 dòkter a kon- 
statá morto di e dama, 
Varessa Koraulin Eulogia 
Thomasa nasé na Kòrsou 
11 di mart 1974. 
Investigashon den e 
kaso ta kontinuá. 


W I L L E M S T A D - 
-Djabièrnè 25 di novèmber 
2022 alrededor di 17.00’or, 
Sentral di Polis a risibí noti- 
fikashon di un aksidente di 
tráfiko grave ku a tuma lugá 
na un kas den Kaya Locha. 
For 
di 
investigashon 
preliminar a sali na kla e 
víktima (un hòmber) a baha 
for di su pikòp pa e bai sera 
su porta di kurá. E víktima a 


lubidá di hala e brek di man 
di su pikòp. Konsekuente- 
mente e pikòp aki lo mester 
a bèk ku un velosidat i dal’é 
víktima i bai basha e porta 
di kurá abou pa finalmente 
bai dal kontra di un muraya. 
Ambulans ku a presentá 
na e sitio a transportá e vík- 
tima den di un situashon 
krítiko pa sala di emergen- 
sia di CMC pa ta tratamen- 


tu médiko. 
Dia 27 di novèmber 
2022 Sentral di Polis a risibí 
informashon ku e víktima a 
bin fayesé debí na múltiple 
leshonnan ku el a risibí. 
E hòmber víktima a 
keda identifiká komo Hum- 
phrey Jones Privania nasé 
na Kòrsou dia 21 di sèp- 
tèmber 1952. 


Insidente di tráfiko 
ku morto 

HULANDA – Hóben- 
nan ku tin mester di ayudo 
hopi biá no por haña esaki 
debí na lista di espera lar- 
gu. Esaki a sosodé tambe 
ku Alex, kende ku su 16 
aña a bira adikto i a resultá 
den un instituto di kuido di 
hubentut será. Aki e mes- 
ter a warda un aña i mei te 
na momentu ku el a resultá 
den un klínika di adikshon. 
E organisashon di protek- 
shon di hubentut di Amster- 
dam ta splika kon a proseso 
ta funshoná. 
“Mi a sintí mi será. Si bo 
mira for di bentana tin kurá 
haltu ku ‘prikeldraad’ i e 
ora ei bo ta sintá henter dia 
sin nada di hasi, pa kua mi a 
rabia hopi, Alex kende en- 
tre tantu tin 18 aña ta konta. 
E tempu ku a ser’é den un 


Lunanan largu sin por haña ayudo 


instituto di kuido di huben- 
tut pa motibu di adikshon 
na diferente tipo di droga, 
e tabata 16 aña. Ei nan e 
mester a yega na trankilidat 
te na momentu ku e haña e 
ayudo korekto pa su adik- 
shon. “Mi a pensa ku tòg mi 
tin ku spera, pues e ora ei 
normalmente mi por usa.” 
“E 
intenshon 
tabata 
pa keda dos siman, pero 
despues el a bira seis si- 
man, tres luna. Finalmente 
a resultá ku mi a keda un 
aña i mei,” segun Alex. 
Ku a pone Alex den e 
instituto huntu ku un grupo 
di otro hóbennan ku tabata 
adikto, a sòru pa uso di 
hopi droga. “Nos a bai usa 
huntu den tualèt. Snùif i 
huma huntu. Tabata mas ku 
tòg mi mester warda, pues 


e ora ei tambe mi por usa 
normal.” 
Protesta 
E ta un storia konosí pa e 
organisashon di protekshon 
di hubentut. Pa hopi tempu 
kaba nan ta pidi yudansa 
di Reino pa solushoná e 
problema di lista di espera 
i falta di personal. “Mi tin 
bèrgwensa,” Claire Vlug 
manehadó di protekshon 
di hubentut Amsterdam, ta 
bisa riba e storia di Alex. 
“Sí komo komunidat nos ta 
bisa un famia ku e no ta bai 
bon, pero ku nos no sa kon 
pa sigui mas aleu i ku no tin 
kuido disponibel.” 
“Na un dado momentu 
bo no ta buska e yudansa 
korekto mas, pero na un 
forma di ayudo. Bo no 
por suministrá mas loke e 


muchanan akí tin mester,” 
manager di famia Tobias 
ta bisa. Serka protekshon 
di hubentut na Amsterdam 
na e momentu akí tin 137 
famia riba lista di espera ku 
ainda no tin un manager di 
famia. Trahadónan ku ta bai 
tampoko no por remplasá 
lihé. Pa e próksimo tres aña 
Gabinete ta hasi 40 mion 
euro liber pa solushoná e 
problemanan akí. “Pero 
solamente ku plaka nos no 
ta solushoná esaki. Sí nos 
tin hopi plaka, mañan mi 
no tin manager di famia 
mas ku mi por pone,” Vlug 
ta reakshoná. Nan mes tam- 
be no mester hasi atraktivo 
pa atraé hende? Sigur, pero 
nos no ta bini dilanti mashá 
bunita e último tempu. Es- 
aki ta hasi ku nos mester 


hasi èkstra bèst pa laga 
mira ku esaki ta traha sig- 
nifikante. 
Protesta 
Djabièrnè trahadónan di 
protekshon di hubentut a 
protestá. Nan a pone trabou 
abou pa wak sí por haña 
un debate den Tweede Ka- 
mer tokante protekshon di 
hubentut. Sí ainda nan no 
haña e ayudo riba término 
kòrtiku, nan ta konsiderá pa 
bini ku akshon mas fuerte. 
Alex, kende desde di su 
tratamentu na e klínika di 
adikshon atrobe ta ‘clean’, 
ainda tin un tep pa nan. 
Ku nan no mester sera 
hende sin ofresé ayudo, 
terapia, etc. No solamente 
un kombersashon ku no ta 
yuda, pero ayudo intensivo 
real. 


ARUBA 
HULANDA 


ARUBA 
STATIA/SABA/ST. MAARTEN 


SABA – Manteniendo 
klientenan informá tokan- 
te su plannan di energia 
renobabel, tambe den lus 
di su esfuersonan pa man- 


SEC ta informá tokante proyekto 
energia renobabel 


tené preis di elektrisidat 
pagabel, ta importante pa e 
kompania di elektrisidat di 
Saba, SEC. Pa e motibu akí 
resientemente e kompania a 


SABA – Djárason 23 
di novèmber entre mitar 
di unu i mitar di tres, a 
tene kontròl di tráfiko 
na Samuel A. Charles 
Street na Saba. 
Durante e kontròl a 
kontrolá riba reibeweis 
bálido, papel di seguro 
bálido i estado di ve- 


Kontròl di 
tráfiko 


híkulo. Na tur a kontrolá 
30 vehíkulo. 
Tres persona a haña at- 
vertensia bokal pa loke ta 
trata tayer keshi i mester 
pasa Warda di Polis na un 
ora stipulá pa demostrá 
tayernan nobo pa evitá un 
prosèsverbal. 


tene tres enkuentro ku resi- 
dentenan kaminda a risibí 
informashon tokante e fase 
tres di e proyekto di parke 
solar ku energia di bientu i 


depósito di bateria. 
“Nos ke enkurashá nos 
komunidat i hasi sigur ku 
nos klientenan ta bon in- 
formá tokante e benefisio- 
nan i efektonan di energia 
renobabel. Partnernan en- 
bolbí tambe ta importante 


pa nos. Tambe nos ke in- 
formá tokante e tendensia 
di tarifa di elektrisidat i kon 
esaki ta determiná pa regu- 
ladó,” hefe di distribushon 
di SEC, David Leonce, a 
bisa durante e presentashon. 

ORANJESTAD - En 
conexion cu un inves- 
tigacion andando Project 
Team Drugspanden a haci 
entrada hudicial na un cas 
na Caya Sint Maarten. A 
detene 1 hende homber y 
un hende muhe di inicial- 


ORANJESTAD -- Dia- 
bierna mainta den reunion 
di conseho di minister di re- 
ino na Den Haag, a aproba e 
proposicion di gobierno di 
Aruba pa prolonga e termi- 
no di gobernador Alfonso 
Boekhoudt. E periodo lo a 
vence dia prome di januari 
2023, pero gobierno di Aru- 
ba, mirando e experiencia 
di gobernador Boekhoudt, 
mirando e respet y cariño 
cu e ta gosa di dje den co- 
munidad di Aruba, a haci un 


ORANJESTAD – E 
siman aki, hunto cu Min- 
ister di Finansas, Xiomara 
Maduro, Prome Minister 
Evelyn Wever-Croes lo ta 
na Hulanda pa atende re- 
unionnan riba e tema di 
recuperacion 
di Aruba. 
Den e reunionnan aki e 
mandatarionan lo comparti 
con Aruba ta recuperando 
despues di e crisis di Co- 
vid. Aruba tabata un di e 
paisnan mas fuertemente 
afecta. Esaki IMF mes a 
publica riba dje pero Aru- 
ba ta un di e paisnan cu 
mas lihe ta recuperando 
den nos region. 


Palabracion 
Prome Minister a duna 
di conoce cu e meta di e 
reunionnan aki ta pa pre- 
senta e plan di recupera- 
cion di Aruba y mira unda 
Hulanda por yuda nos pa 
esaki bay mas lihe. “Si nos 
mira con 2023 ta proyecta 
di ta, bo ta mira cu e asun- 
tonan di mas grandi cu ta- 


Entrada hudicial y 2 detencion pa bendemento di droga 


nan: D.S.R. naci na Aru- 
ba di 23 aña y su mama 
C.M.R. naci na Jamaica 
di 55 aña pa bendemento 
di droga. Durante razzia 
a confisca un cantidad di 
droga (Marihuana y Co- 
caina). A haci uzo di team 


di aresto pa ehecuta e de- 
tencionnan. No ta descarta 
mas detencion den e caso 
aki. Project Team Drugs- 
panden a wordo asisti tam- 
be door di diferente cole- 
ganan di recherche y K9 
Unit. Project Team Drug- 


spanden ta un team cu a 
wordo lanta pa entre otro 
pa investiga bendemento 
di droga for di un parcela 
y ariba caya. Pa Cuerpo 
Policial por resolve mas 
caso cooperacion y infor- 
macion di pueblo di Aruba 


Gobernador Alfonso Boekhoudt lo sinta un termino mas 


apelacion riba gobernador 
Boekhoudt pa sigui un tem- 
po mas. Gobernador Boek- 
houdt a acepta y a acerca 
Hulanda cu e proposicion 
aki, cu diabierna a aproba 
den conseho di minister di 
reino. E di dos termino di 
gobernador Boekhoudt lo 
cuminsa prome di januari 
2023 y lo termina prome di 
januari 2029. 
Gobierno di Aruba ta 
felicita Alfonso Boekhoudt 
cu e nombracion aki y spe- 


cialmente, den nomber di 
pueblo di Aruba kier gradi- 
ci gobernador Boekhoudt 
pa su disponibilidad di 
sigui sirbi e comunidadnan 
den reino. 


Prome minister y minister di finansa 
Biahe di trabou pa atende varios reunion 


bata causa discusion entre 
Hulanda cu Aruba, a wor- 
do atendi cu ne”, Prome 
Minister a enfatisa. 
Prome Minister a elabo- 
ra riba e 3 palabracionnan 
cu Gabinete Wever-Croes 
a haci cu Hulanda na 2018, 
ora cu a drenta Gobierno. 
E prome ta cu lo yega na 
un surplus cual Gobierno a 
logra na 2019. “Lastimam- 
ente na 2020, apesar cu e 
tabata mustra prometedor, 
nos no a logra concretise 
debi na e pandemia. Pero 
den apenas 3 aña na 2023, 
nos ta logra y ta bek riba e 
trayecto di finansas publi- 
co sostenibel cu nos tabata 
prome cu e pandemia”. 
E di dos palabracion 
haci na 2018 ta e gastonan 
di personal cu tambe ta 
sigui baha. “Esaki tambe ta 
resolve contal nos mantene 
e nivel ey”. 
E di tres palabracion ta 
esun cu nos no por cumpli 
cu ne ainda y esey ta e quo- 
ta di e debe (GDP). Gobi- 


erno a palabra na 2018 cu 
na 2037 nos tin cu yega 
50% di nos GDP. Cu e 
debe gigantesco di Covid, 
e 916 miyon cu Aruba a 
presta di Hulanda durante 
pandemia, Gobierno no 
por yega e meta aki mas. 
“P’esey nos ta bay Hulan- 
da y presenta alternativan- 
an y mira con Hulanda por 
yuda nos cu esaki”. 


Reunionnan 
Tambe e mandatarionan 
lo tin reunionnan cu en- 
tre otro Premier Rutte, cu 
Minister di Finansas, cu 
Minister di Klimaat. Tam- 
be lo tin presentacionnan 
den Eerste Kamer, Tweede 
Kamer, e parlamentonan. 
E mandatarionan di Aruba 
lo ta na Raad van State cu 
ta e organo constitucional 
mas halto ayanan tambe y 
lo reuni cu diferente otro 
instancia riba e tema fi- 
nanciero, calculacion y 
estadistica. Lo reuni tambe 
cu e alcalde di Den Haag 


riba cooperacionnan entre 
e municipionan y Aruba. 
Lo reuni cu Centraal Plan 
Bureau pa yuda cu e calcu- 
lonan cu mester. 
Den tur su biahenan, 
Prome Minister a bishita 
Rekenkameer y lo haci 
esaki atrobe y lo atende 
tambe e temanan di re- 
lacionnan exterior cu ta un 
tema cu ta cay bou su min- 
isterio, defensa y siguridad 
nacional. 


Sclavitud 
Riba invitacion di Pre- 
mier Rutte, Prome Minister 
lo atende tambe un reunion 
na Catshuis cu ta trata riba 
e historia di sclavitud. Tur 
indicacion ta mustra cu es- 
aki ta un tema hopi impor- 
tante pa Hulanda. Talves 
aki na Aruba e ta un poco 
menos importante pero no 
ta kita afo cu Aruba lo por 
duna su aporte. E coopera- 
cion di Aruba ta cu nos ta 
contento di a wordo envol- 
vi den e discusionnan aki. 


Tin mas pais rond mundo 
ta ofreciendo disculpa pa 
cu e historia di sclavitud. 
Aki na Aruba Minister Xi- 
omara Maduro ta encarga 
cu ne y un comision cu el 
a institui. 


“Esakinan ta e puntonan 
principal pero lo tin mas 
topico. 
Indudabelmente 
unabes nos ta na Hulanda 
nos lo haya mas invitacion 
cu nos lo encarga cu nan. 
Meta principal ta e caso 
di Aruba, con nos ta recu- 
perando y nos ta presenta 
esaki cu cifra y cu estadis- 
tica. Nos lo presenta e caso 
real di Aruba. Oposicion a 
purba di daña e imagen di 
Aruba y nos lo percura pa 
elimina e daño aki y pre- 
senta e caso real. Si Hu- 
landa kier yuda nos, nan 
lo indica con nan lo por 
yuda pa asina nos recupera 
mas lihe y trece progreso y 
bienestar na nos ciudada- 
nonan”, Prome Minister a 
duna di conoce.” 


ta hopi importante, p’esey 
ta pidi si bo tin cualkier 
informacion yama tiplijn 
di Polis cu ta: 11141. Ta 
garantisa cu bo ta keda 
anonimo. 

ORANJESTAD -- Sec- 
retario di Estado Alexan- 
dra van Huffelen, durante 
su bishita di trabou na is- 
lanan den Reino, diahuebs 
atardi a reuni cu Gobierno 
di Aruba pa trata diferente 
tema. Prome Minister Ev- 
elyn Wever-Croes hunto 
cu Minister di Finansas 
Xiomara Maduro a reuni 
cu señora van Huffelen riba 
diferente tema cu pa Aruba 
ta hopi relevante, princi- 
palmente a trata e tema fi- 
nanciero. “Mirando cu ya a 
pasa Presupuesto 2023 cu 
tin un surplus y Gobierno 
ta cumpli cu normanan y a 
sigui baha gasto di person- 
al, ta haci cu riba e tereno 
aki no tin mucho problema 
mas y pa aña 2023 nos tin 
un aña hopi mas trankil nos 
dilanti”, Prome Minister a 
indica. 
Prome Minister a duna 
di conoce cu e tema prin- 
cipal riba agenda ta keda e 
debe di e prestamo di 900 
miyon florin cu Aruba a 
haya di Hulanda durante e 
temporada di Covid. Riba 


Bon reunion entre Evelyn Wever-Croes y Alexandra van Huffelen 
Gobierno kier yega na un solucion riba e debe di prestamo 


esaki Gobierno kier yega 
na un solucion prome cu 
October 2023 teniendo na 
cuenta cu esaki ta e luna cu 
e ta caduca. “Aruba a haya 
e debe aki sin interes cu ta 
hopi bon pero pa otro aña 
mester tin claridad”. 
Den e reunion cu señora 
van Huffelen a elabora riba 
diferente alternativa pa- 
sobra Aruba no tin e placa 
ey pa paga. “E debe ta de- 
masiado halto pa nos pague 
pero si nos por yega na pal- 
abracionnan con nos por at- 
ende cu ne. Nos a papia riba 
diferente alternativa y nos 
lo sigui riba e tema akinan 
tambe”, Prome Minister a 
expresa. 
Un otro tema cu a haya 
atencion ta e historia di 
sclavitud. Hulanda ta en- 
volviendo e islanan den re- 
ino pa por papia di e tema 
aki pasobra ta yega un mo- 
mento cu Hulanda tambe 
lo bay duna su disculpa pa 
loke ta trata e historia di 
sclavitud. Esaki ta impor- 
tante algo sigur di aplaudi e 
iniciativa di Hulanda pa en- 


volve paisnan di reino den 
dje. A elabora con Aruba 
ta preparando e trayecto di 
awo pa 1 di Juli 2023 cu ta e 
momento cu nos ta recorda 
160 aña cu a aboli sclavitud 
aki nan. 
Finalmente a trata e 
tema di reformanan, cu ta 
e cambionan cu mester im- 
plementa na Aruba pa nos 
tin un economia mas fuerte 
y mas resiliente pa den fu- 
turo nos mes por atende cu 
crisis. Esaki en cuadro di e 
landspakketnan. “Mi mes- 
ter bisa cu Aruba ta bay- 
endo hopi bon den esaki”, 
Prome Minister a enfatisa. 
Prome Minister a duna di 
conoce cu den e raportahe 
den e ultimo kwartaal, no 
tawatin ningun problema. 
Tin algun tema cu mester 
di mas atencion pero no tin 
ningun punto cu ta kedando 
atras considerablemente. 
“Mi mester bisa cu e ta- 
bata un bon reunion y danki 
na esfuerso di tur nos ciu- 
dadanonan di nos pais, nos 
profesionalnan cu ta traha 
den Gobierno y danki na 


e esfuerso di nos Minister 
di Finansas, nos ta mira un 
2023 cu hopi menos prob- 
lema financiero cu Hulan- 
da manera nos tabatin den 
2022. Esaki ta algo cu ta 
yena nos cu speransa y asi- 
na bo por pasa tambe riba 
tur discucion cu tabata tin y 
bay weita na cosnan impor- 
tante. Por ehempel con nos 
ta bay diversifica nos eco- 
nomia di berdad cu no ta 
depende di turismo so, con 
nos ta bay mehora calidad 
di nos enseñansa, traha mas 


scol, percura cu nos cuido 
di salud ta miho, percura 
pa e cuido di nos grandi- 
nan ta miho, traha mas cas 
di cuido pa nos grandinan, 
drecha nos infrastructura 
y percura pa Aruba ta un 
luga sigur. Tin hopi trabou 
pa haci y aworaki nos por 
concentra riba e metanan 
riba termino largo mirando 
cu e metanana riba termino 
cortico ta wordo cumpli cu 
ne”, Prome Minister Ev- 
elyn Wever-Croes a duna di 
conoce. 


ORANJESTAD 
-- 
Kuerpo policial kier a in- 
forma pueblo cu en con- 
exion cu e entregamento 
di arma di candela na e 
dos warda di polisnan e 
camaranan a ser kita pa 


No tin mas confusion 
A kita camara na warda di polis 


asina no trece confusion. 
Cuerpo Policial di Aru- 
ba y Ministerio Publico a 
laga pone dos container 
pa asina por entrega arma 
di candela como tambe 
balanan y pieza di e arma. 


E containernan color 
blauw ta poni na warda 
di Oranjestad y na warda 
di San Nicolas. Esnan cu 
bay deposita e arma di 
candela por ta trankil cu 
nan NO lo wordo per- 


sigui. 
E accion di entrega di 
arma ta di 21 november 
2022 te cu dia 28 decem- 
ber 2022. Cuerpo Policial 
di Aruba ta pidi pa entre- 
ga e armanan di candela 


paketa esey ta pa evita 
malendimentonan y acci- 
dentenan. 
Un peticion pa nos co- 
munidad! ban yuda haci 
Aruba un luga sigur y en- 
trega bo arma di candela. 


22 
Djaluna 28 novèmber 2022 


ARUBA 
DEPORTE 


KRALENDIJK--Nos 
selekshon senior di futbòl, 
fin si siman pasá a kai ven- 
sí ku skor di 4-1 kontra e 
selekshon di Surnam, esaki 
den un partido bálido pa e 
torneo ABCS. 
Den e torneo aki, e isla- 
nan i paisnan ku a hunga 
den e torneo ta e islanan 


KRALENDIJK--E par- 
tido di biliart di djaweps 
siman pasá djaweps 24 
novèmber 2022, e partido 
entre e ekiponan Master- 
touch i Azteca, partido ku a 
keda posponé pa motibu di 
blèkout, ta tuma lugá awe 
djaluna 28 di novèmber 
2022. 
Esaki ta motibu sin mas, 
pa kua mester a posponé e 
partido. 
Den 
un 
komunikado 
emití djabièrnè último, e 
federashon di biliart ku ta 


KRALENDIJK--E par- 
tido futbòl bálido pa kam- 
pionato futbòl femenino 
2022 entre e ekponan Red 
Diamonds di Rincon i ATC 
di Tera Kòrá djaweps últi- 
mo, partido riba skema den 
oranan di anochi na Fèlt 
ATC na Tera Kòrá, a keda 


KRALENDIJK--E 
ekipo di futbòl veterano 
FC Champs, djasabra últi- 
mo 26 di novèmber 2022, 
a gana di e ekipo di La U 
ku skor di 2-0. 
E partido di futbòl 
veterano aki a tuma lugá 
djasabra último 17:30 na 
Fèlt Elion Flores na Am- 
boina. 
Tabata un tremendo 
partido di kua e ekipo di 
La U no opstante e atake- 
nan riba e arko di FC 


ABC ku ta Aruba, Boneiru 
i Kòrsou, tambe Sürnam. 
Nos isla a kai vensí 4-1 
pero ta bon pa remarká ku 
e trato ku nos selekshon a 
haña na Kòrsou no tabata 
esun di mas mihó. 
E trato a laga hopi di de- 
seá pa un selekshon di isla 
ruman. 


Pa kuminsá mester a 
tarda basta pa haña kam- 
ber pa e hóbennan por a 
sosegá nan kurpa pa hunga 
nan promé kompromiso di 
e torneo kontra Sürnam i ta 
kai vensí. 
Nan mester a warda 
tambe bastante riba kumin- 
da ku a bini te lat di atardi 


loke no ta normal pa trata 
un selekshon di un isla ru- 
man. 
Tabata despues ku FFB 
a intervení di akuerdo ku e 
informashonnan, ku e trato 
na nos selekshon a mehorá 
un poko. 
No ta sistema di trata un 
selekshon di futbòl, pió ai- 


nda un selekshon di un isla 
ruman manera Boneiru ku 
sa di trata tur otro bishitante 
di mas mihó posibel pa nan 
sinti nan mes na kas sin fal- 
ta di nada. 
E trato aki ku nos selek- 
shon a haña aya na Kòrsou 
no ta esun di mas mihó, 
loke a laga hopi deseá. 


No tin fecha pa partido posponé 
entre Red Diamonds i ATC 


posponé pa falta di koriente 
ku a kai afó pa motibu di 
blèkout. 
Tabata un blèkout ku no 
tabata por otro tampoko den 
e kaso aki, sino ku posponé 
e partido pa un otro fecha. 
No tabata por otro tam- 
poko. 


Ainda segun nos, no tin 
un fecha nobo tampoko pa 
e partido aki. 
Nos a keda pendiente 
di un fecha nobo pa e par- 
tido pero lamentablemente 
nos no alogra tende nada di 
FFB ku ta e federashon di 
futbòl di nos isla. 


Asina ku nos risibí un 
fecha nobo pa e partido aki 
nos lo amplia riba esaki, 
informando e fanátikada di 
futbòl femenio di esaki. 
Realidat ta ku hopi faná- 
tiko di futbòl femenino a 
bin ta bishitá e weganan di 
e kampionato femenino pa 


apoyá nan ekipo. 
Nos lo amplia riba e fe- 
cha nobo pa e partido asina 
ku tin un fecha nobo pa e 
partido posponé i tambe 
otro partidonan di e kam- 
pionato. 
Éksito na e ekiponan 
den e kampionato. 
Partido biliart posponé entre 
Mastertouch i Azteca ta sigui awe 


FeBiBo, a anunsiá un fecha 
nobo pa e partido posponé. 
E partido aki ta tuma 
lugá djaluna awó 28 no- 
vèmber 2022 pa mitar di 
ocho anochi den sala di bil- 
iart di Kompleho Deporti- 
vo Jorge Nicolaas na Kaya 
Amsterdam. 
E partido pues entre e 
ekiponan Mastertouch I 
Azteca, ta tuma lugá awe 
djaluna 28 di novèmber 
2022, esaki den sala di bil- 
iart di Kompleho Deporti- 
vo Jorge Nicolaas na Kaya 


Amsterdam. 
Un invitashon ta bai na e 
fanátikada di e deporte bili- 
art pa presensiá e partido pa 
apoyá nan ekipo favorito. 
FeBiBo ta deseá e eki- 
ponan tur pero tur klase di 
éksito den e partido djaluna 
awó. 
Nos tambe ta uni nos 
mes ku FeBiBo, pa deseá e 
ekiponan tur klase di éksito 
ku e partido aki i tambe e 
kampionato. 
Éksito.. 


FC Champs 2-0 
riba LaU 


Champs, no a sa di logra 
yega na gol i ta kai vensí 
0-2. 
Outornan di e golnan 
di e partido ta Gunter Se- 
raus i Garindo Raphaela 
ku a hinka 1 gol kada unu, 
pa duna nan ekipo di FC 
Champs e viktoria di 2-0 
riba e ekipo di La U. 
No ta konosí pa nos 
kua ta e próksimo kom- 
promiso di e dos ekip- 
onan aki pa djasabra awó. 


Boneiru a pèrdè 4-1 
kontra Sürnam 

KRALENDIJK—Insti- 
tuto Di Deporte Boneriano 
(INDEBON), a organisá 
un tremendo aktividat di 


Promé edishon: 
“Huntu nos ta move ku INDEBON” 


deporte. E ta nan promé 
edishon den kuadro di nan 
40 aniversario. Ta trata di 
kana na pia, kore na pia i 


baiskel. BONERIANO a 
komprondé di Terrence de 
Jong, ku mas di 300 perso- 
na a inskribí, pero debí na 


e situashon di tempu, hopi 
hende a duda pa partisipá. 
Sigur un mainta ku hopi 
áwaseru, kamindanan ku 
plas di awa for di mardugá 
ku awa tabata kayendo. 
Pero tur kos a kana bon pa 
loke ta trata e parti orga- 
nisatorio. Organisashonnan 
ku a traha durante e dia a 


hasi bon trabou. Ta trata di 
organisashon Pia Pia Ku- 
nuku Bieu, COMCABON. 
Tabatin bunita premio pa 
algun kategoria. E idea ta 
pa enbolbí organisashon- 
nan relatá na keda sekshon 
ku nan ta spesialisá aden. 
Sigur por mira bèk riba un 
eksitoso evento. 

KRALENDIJK 
– 
Djabièrnè dia 25 novèmber 
tabata dia di ‘Independen- 
sia di Sürnam. Un reportero 
di BONERIANO a mira 
2 surinameño. Ámbos ta- 


Dos surinameño riba dia di nan pais 


bata riba trabou. Ta trata di 
Bregje i su amiga Mariëlla 
Djamin di ZW-Groep. 
Mariëlla a bisa ku e pro- 
mé siudadano ku el a papia 
kuné tempu el a pisa suela 


na Boneiru tabata konosido 
Bòi Antoin. Ta for di 2002 
e ta na Boneiru. “Algun 
hende ta yama mi paisa tin 
biaha, pero ami a bisa nan 
ku mi tin mas ku 20 aña na 


Boneiru, pues ya mi ta sinti 
mi un boneriano.” 
Mariëlla gusta manera 
di e hendenan lokal i huntu 
nanta pasa dushi riba e isla 
di Boneiru. “Mi di 2 kas, 


Sürnam i Boneiru.” 
Riba potrèt Bregje di 
Nos TV i Mariëlla di ZW- 
Groep riba dia di sele- 
brashon independensia di 
pais Sürnam. 


